open-index/open-wikipedia-markdown huggingface dataset:
ಜಠರಗರುಳು ವ್ಯೂಹ

thumb
**ಜಠರಗರುಳು ವ್ಯೂಹ** ಆಹಾರವನ್ನು ಸೇವಿಸುವ, ಅಳವು ಹಾಗೂ ಪೋಷಕಾಂಶಗಳನ್ನು ಹೊರತೆಗೆಯಲು ಹಾಗೂ ಹೀರಿಕೊಳ್ಳಲು ಅದನ್ನು ಜೀರ್ಣಿಸುವ, ಮತ್ತು ಮಲ ಹಾಗೂ ಮೂತ್ರವಾಗಿ ಉಳಿದ ಕಸವನ್ನು ಹೊರಹಾಕುವ ಮಾನವರು ಮತ್ತು ಇತರ ಪ್ರಾಣಿಗಳ ಒಳಗಿನ ಒಂದು ಅಂಗ ವ್ಯವಸ್ಥೆ. ಬಾಯಿ, ಅನ್ನನಾಳ, ಹೊಟ್ಟೆ, ಮತ್ತು ಕರುಳುಗಳು ಮಾನವನ ತಿನಿಸುಗೊಳವೆಯ ಭಾಗವಾಗಿವೆ.

ದ್ವಿಪಾರ್ಶ್ವ ಸಮರೂಪತೆಯಿರುವ ಜೀವಿಗಳು ಜಠರಗರುಳುವ್ಯೂಹವನ್ನು ಹೊಂದಿರುತ್ತವೆ. ಇದು ಆಹಾರವನ್ನು ಜೀರ್ಣಕ್ರಿಯೆಯ ಅಂಗಗಳಿಗೆ ರವಾನಿಸುವ ನಳಿಕೆ. ದ್ವಿಪಾರ್ಶ್ವ ಸಮರೂಪತೆಯಿರುವ ದೊಡ್ಡ ಜೀವಿಗಳಲ್ಲಿ, ಜಠರಗರುಳು ವ್ಯೂಹವು ಸಾಮಾನ್ಯವಾಗಿ ಒಂದು ನಿರ್ಗಮನ ದ್ವಾರ, ಗುದವನ್ನು ಹೊಂದಿರುತ್ತವೆ. ಇದರ ಮೂಲಕ ಜೀವಿಯು ಮಲವನ್ನು ಹೊರಹಾಕುತ್ತದೆ. ಸಣ್ಣ ಜೀವಿಗಳು ಗುದವನ್ನು ಹೊಂದಿರುವುದಿಲ್ಲ ಮತ್ತು ಘನ ಕಸಪದಾರ್ಥವನ್ನು ಇತರ ಬಗೆಯಲ್ಲಿ (ಉದಾಹರಣೆಗೆ, ಬಾಯಿಯಿಂದ) ಹೊರಹಾಕುತ್ತವೆ.

## ನೋಡಿ
*ಮಾನವನ ಪಚನ ವ್ಯವಸ್ಥೆ
## ಉಲ್ಲೇಖಗಳು
ವರ್ಗ:ಜೀರ್ಣಾಂಗ ವ್ಯವಸ್ಥೆ
ಜಿ.ಎಸ್.ಜಯದೇವ

*ಜಿ.ಎಸ್.ಜಯದೇವರವರು ರಾಷ್ಟಕವಿ ಶ್ರೀ ಜಿ.ಎಸ್.ಶಿವರುದ್ರಪ್ಪನವರ ಪುತ್ರ. ಇವರು ಬಿ.ಎಸ್.ಸಿ. ಆನರ್ಸ್ ಎಮ್.ಎಸ್.ಸಿ. ಪದವೀಧರರು,ಮಾನವೀಯ ಅಂತ:ಕರಣ ಸಾಮಾಜಿಕ ಕಳಕಳಿ ಸೇವಾಮನೋಭಾವ ಇವನ್ನೆಲ್ಲ ಮೈಗೂಡಿಸಿಕೊಂಡ ಅಪರೂಪದ ವ್ಯಕ್ತಿ, ಸ್ವತ: ಶಿಕ್ಷಕರಾಗಿ ಅನುಭವ ಉಳ್ಳವರು ಮೈಸೂರಿನ ಸುತ್ತುಮುತ್ತಲ ಅರಣ್ಯದಂಚಿನಲ್ಲಿರುವ ಗಿರಿಜನರೊಂದಿಗೆ ಹೆಚ್ಚಿನ ಒಡನಾಟ-ಸಂಪರ್ಕ.  ಹಾಗಾಗಿ ಹಳ್ಳಿಗಳ ಕಡೆಗೆ ಹೆಚ್ಚಿನ ಗಮನ, ಒವವು ಯಾವುದೇ ಸದ್ದುಗದ್ದಲದ ಪ್ರಚಾರವಿಲ್ಲದೆ ಸಮಾಜಸೇವೆ ಮಾಡುವ ಹಂಬಲ.
*ದಿಕ್ಕು ದೆಸೆಯಿಲ್ಲದ ಅನಾಧ ನಿರ್ಗತಿಕ ಗಂಡುಮಕ್ಕಳ ಏಳಿಗೆಗಾಗಿ ದೀನಬಂದು ಮಕ್ಕಳ ಮನೆ ಎಂಬ ಆಶ್ರಮ ಶಾಲೆಯನ್ನು ನಡೆಸುತ್ತಿದ್ದಾರೆ.  ಚಾಮರಾಜನಗರದ ಸರ್ಕಾರಿ ಪ್ರಾಧಮಿಕ ಶಾಲೆಗಳನ್ನು ದತ್ತು ತೆಗೆದುಕೊಂಡು ಅವುಗಳ ಅಭಿವೃದ್ದಿಗಾಗಿ ಶಿಕ್ಷಕರಿಗೆ ತರಬೇತಿ ನೀಡುವ ಮುಖಾಂತರ ಶ್ರಮಿಸುತ್ತಿದ್ದಾರೆ.  ಮೈಸೂರಿನ ಶಕ್ತಿಧಾಮ ಎಂಬ ಮಹಿಳೆಯರ ಪುನರ್ವಸತಿ ಕೇಂದ್ರದ ಕಾರ್ಯ ನಿರ್ವಾಹಕ ಧರ್ಮದರ್ಶಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
*ಇಂಡಿಯನ್ ಇನ್ ಸ್ಟಿಟ್ಯೂಟ್ ಆಫ್ ಸೈನ್ಸ್' ನ ಪೋ ಮಾಧವ ಗಾಡ್ಗಿಲ್ ರವರ ನೆರವಿನಿಂದ ಬಿಳಿಗಿರಿರಂಗನ ಬೆಟ್ಟದ ಜೀವ ವೈವಿಧ್ಯತೆ ದಾಖಲಾತಿ ಕಾರ್ಯದಲ್ಲಿ ಸಕ್ರಿಯ ಪಾತ್ರವನ್ನು ವಹಿಸಿರುತ್ತಾರೆ.  ಇದೀಗ ಮೈಸೂರು ವಿಶ್ವ ವಿದ್ಯಾನಿಲಯದಲ್ಲಿ ವಿವೇಕಾನಂದ ಪೀಠದ ಸಂದರ್ಶಕ ಅಧ್ಯಾಪಕರಾಗಿದ್ದಾರೆ.
## ಪ್ರಶಸ್ತಿ
* 2019 ರ,  ಮಹಾತ್ಮ ಗಾಂಧಿ ಸೇವಾ ಪ್ರಶಸ್ತಿ' 
## ಗ್ರಂಥರಚನೆ
*ಶಕ್ತಿಧಾಮದ ಸತ್ಯ ಕಥೆಗಳು

## ಹೆಚ್ಚಿನ ಓದಿಗೆ
*ಜೀವನ ವಿವರ:ನಿಸ್ವಾರ್ಥ ಸೇವೆಗೆ ಸಂದ ಗಾಂಧಿ ಪ್ರಶಸ್ತಿ.
*ಸರಳ ಜೀವನ- ಗಾಂಧೀಸಿದ್ಧಾಂತ;ಸಾಸಿವೆಯಷ್ಟು ಸುಖಕ್ಕಾಗಿ..
*ಅಂತರ್‍ಜಾಲ ಪುಟ:Deenabandhu was founded in 1992 with a first batch of 6 boys in a rented house by Prof. G.S. Jayadev. 

## ಉಲ್ಲೇಖಗಳು 
## ಉಲ್ಲೇಖಗಳು
ಸೊಬಗು

thumb

**ಸೊಬಗು** ಅಸಾಮಾನ್ಯ ಪರಿಣಾಮಕಾರಿತ್ವ ಮತ್ತು ಸರಳತೆಯನ್ನು ತೊರಿಸುವ ಸೌಂದರ್ಯ. ಅದನ್ನು ಮೇಲಿಂದ ಮೇಲೆ ಸದಭಿರುಚಿಯ ಮಾನದಂಡವಾಗಿ ಬಳಸಲಾಗುತ್ತದೆ, ವಿಶೇಷವಾಗಿ ದೃಶ್ಯ ವಿನ್ಯಾಸ, ಅಲಂಕಾರ, ವಿಜ್ಞಾನಗಳು, ಮತ್ತು ಗಣಿತದ ಸೌಂದರ್ಯಶಾಸ್ತ್ರದ ಕ್ಷೇತ್ರಗಳಲ್ಲಿ. ಸೊಬಗಿನ ವಸ್ತುಗಳು ಪರಿಷ್ಕೃತ ರಮ್ಯತೆ ಮತ್ತು ಘನತೆಯುಳ್ಳ ಔಚಿತ್ಯವನ್ನು ವ್ಯಕ್ತಪಡಿಸುತ್ತವೆ.

ಈ ಪರಿಕಲ್ಪನೆಯ ಅಗತ್ಯ ಅಂಶಗಳು ವಿನ್ಯಾಸದ ಸರಳತೆ ಹಾಗೂ ಸಾಮಂಜಸ್ಯ, ಒಂದು ವಸ್ತುವಿನ ಸಾರಭೂತವಾದ ಲಕ್ಷಣಗಳ ಮೇಲೆ ಕೇಂದ್ರೀಕರಿಸುವುದನ್ನು ಒಳಗೊಂಡಿವೆ. ಯಾವುದೇ ಬಗೆಯ ಕಲೆಯಲ್ಲಿ ಘನತೆಯುಳ್ಳ ಔಚಿತ್ಯ, ಅಥವಾ ಶೈಲಿಯ ಸಂಯಮದ ಸೌಂದರ್ಯವೂ ಬೇಕಾಗಬಹುದು.

ಸಣ್ಣ ಸಂಖ್ಯೆಯ ವರ್ಣಗಳು ಮತ್ತು ಉತ್ತೇಜಕಗಳನ್ನು ಬಳಸಿ, ಶೇಷಕ್ಕೆ ಮಹತ್ವಕೊಟ್ಟಾಗ, ದೃಶ್ಯ ಉತ್ತೇಜಕಗಳನ್ನು ಆಗಾಗ್ಗೆ ಸೊಬಗಿನದ್ದು ಎಂದು ಪರಿಗಣಿಸಲಾಗುತ್ತದೆ.

ಅದು ಆಶ್ಚರ್ಯಕರವಾಗಿ ಸರಳ ಆದರೆ ಪರಿಣಾಮಕಾರಿ ಮತ್ತು ರಚನಾತ್ಮಕವಾಗಿದ್ದರೆ, ಒಂದು ಗಣಿತ ಪ್ರಮೇಯದ ಪುರಾವೆ ಗಣಿತೀಯ ಸೊಬಗನ್ನು ತೋರಿಸುತ್ತದೆ; ಹಾಗೆಯೇ, ಅದು ಕಡಿಮೆ ಪ್ರಮಾಣದ ಸಂಕೇತವನ್ನು ಪರಿಣಾಮಕಾರಿಯಾಗಿ ಬಳಸಿದರೆ, ಒಂದು ಗಣಕ ಕ್ರಮವಿಧಿ ಅಥವಾ ಗಣಕ ಕ್ರಮಾವಳಿ ಸೊಬಗಿನದ್ದಾಗಿರುತ್ತದೆ.

## ಉಲ್ಲೇಖಗಳು 
## Further reading 
* 

ವರ್ಗ:ಸೌಂದರ್ಯಶಾಸ್ತ್ರ
ಚೇತನ್ (ನಟ)

thumb|ಚೇತನ್
**ಚೇತನ್** ಕನ್ನಡ ಚಲನಚಿತ್ರ ನಟ. ಅಮೆರಿಕಾದಲ್ಲಿ ಹುಟ್ಟಿ, ಅಲ್ಲೇ ವ್ಯಾಸಂಗ ಮುಗಿಸಿ, ಭಾರತದಲ್ಲಿ ನಟರಾಗಿದ್ದುಕೊಂಡು ಸಾಮಾಜಿಕ ಕಾರ್ಯಕರ್ತರಾಗಿದ್ದಾರೆ.

## ಜನನ/ವಿದ್ಯಾಭ್ಯಾಸ
* ಚೇತನ್ ಹುಟ್ಟಿದ್ದು (೨೪ ಫೆಬ್ರವರಿ ೧೯೮೩) ಅಮೆರಿಕೆಯ ಚಿಕಾಗೋ ನಗರದಲ್ಲಿ. ಚಿತ್ರದುರ್ಗ ಮೂಲದ ಲಿಂಗಾಯತ ಸಮಾಜದ ಈ ಕುಟುಂಬ ಸಾಕಷ್ಟು ವರ್ಷಗಳ ಹಿಂದೆ ಅಮೆರಿಕೆಯಲ್ಲಿ ನೆಲೆಸಿದೆ. 
* ಚೇತನ್ ಪ್ರಾಥಮಿಕ ಮತ್ತು ಮಾಧ್ಯಮಿಕ ಶಾಲಾ ಶಿಕ್ಷಣ ಪಡೆದದ್ದು ಅಮೇರಿಕೆಯ ಪ್ರತಿಷ್ಠಿತ ಶಾಲೆಗಳಲ್ಲಿ. ಪದವಿ ಮತ್ತು ಸ್ನಾತಕೋತ್ತರ ವ್ಯಾಸಂಗ ಮಾಡಿದ್ದು ಅಮೇರಿಕೆಯ ಯೇಲ್ ವಿಶ್ವವಿದ್ಯಾಲಯದಲ್ಲಿ.

## ಕಲಾವಿದರಾಗಿ
* ಆಧುನಿಕ ನೃತ್ಯ ಪರಿಣಿತಿಯ ಜೊತೆಗೆ ನೃತ್ಯ ತರಬೇತಿ ಮತ್ತು ನೃತ್ಯ ನಿರ್ದೇಶನದಲ್ಲೂ ಪಳಗಿದ್ದಾರೆ. ಪಾಶ್ಚಾತ್ಯ ಜಾಜ್ ಸಂಗೀತ, ಭಾರತೀಯ ಶಾಸ್ತ್ರೀಯ ಸಂಗೀತ, ಸ್ಯಾಕ್ಸೋಫೋನ್ ವಾದ್ಯದಲ್ಲಿ ನುಡಿಸಬಲ್ಲರು.
* 2007ರಲ್ಲಿ 'ಆ ದಿನಗಳು' ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿ ಇಲ್ಲಿಯವರೆಗೆ 6 ಸಿನೆಮಾಗಳಲ್ಲಿ ನಟಿಸಿದ್ದಾರೆ.

## ನಟಿಸಿದ ಚಿತ್ರಗಳು
# ಆ ದಿನಗಳು
# ಮೈನಾ
# ಬಿರುಗಾಳಿ
# ರಾಜ ರಾಣಿ
# ದಶಮುಖ
# ನೂರೊಂದು ನೆನಪು
# ಅತಿರಥ
# ರಣಂ 

## ಉಲ್ಲೇಖಗಳು 

ವರ್ಗ:ಕನ್ನಡ ಚಲನಚಿತ್ರ ನಟರು
ವರ್ಗ:ಕನ್ನಡ ಚಿತ್ರರಂಗದ ನಟರು
ನಾರಿಲತಾ

"ನಾರಿಲತಾ" ಹೆಸರಿಗೆ ತಕ್ಕಂತೆ ನಾರಿಯ ಅಥವಾ ಸ್ತ್ರೀಯ ರೂಪವನ್ನು ಹೋಲುವ ಹೂವು ಇದಾಗಿದೆ. ಭಾರತದ ಹಿಮಾಲಯ ಮತ್ತು ಶ್ರೀಲಂಕಾದಲ್ಲಿ ಕಂಡು ಬರುವ ನಾರಿಲತಾ ಹೂವನ್ನು ಅಲ್ಲಿನ ಜನ "ಲಿಯಾತಾಬರಾ" ಎಂದು ಕರೆದರೆ, ಥಾಯ್ಲೆಂಡಿನಲ್ಲಿ "ನಾರೀಫೂಲ್" ಎಂದು ಕರೆಯುತ್ತಾರೆ. ನಾರಿಲತಾ ಪ್ರತಿ ೨೦ ವರ್ಷಗಳ ಅಂತರದಲ್ಲಿ ಅರಳುತ್ತದೆ.

## ಪರಿಚಯ
* "ನಾರಿಲತಾ" ಭಾರತದ ಹಿಮಾಲಯ, ಶ್ರೀಲಂಕಾ ಮತ್ತು ಥಾಯ್ಲೆಂಡಿನಲ್ಲಿ ಕಂಡು ಬರುತ್ತದೆ. ಬೆತ್ತಲೆ ಮಹಿಳೆಯ ಆಕಾರವನ್ನು ಹೋಲುವ ನಾರಿಲತಾ ಹೂವು ಬಹಳ ಅಪರೂಪದ್ದಾಗಿದೆ. ನಾರಿಲತಾ ಪ್ರತಿ ೨೦ ವರ್ಷಗಳ ಅಂತರದಲ್ಲಿ ಅರಳುತ್ತದೆ. ಸಂನ್ಯಾಸಿಗಳಂತೆ ಕಾಣುವ ಈ ಹೂವುಗಳನ್ನು ನೋಡುವಾಗ ದೃಷ್ಟಿಯು ಬದಲಾಗುವುದಿಲ್ಲ. ಮನಸ್ಸಿಗೆ ಒಂದು ಕ್ಷಣ ಮುದವೆನಿಸುತ್ತದೆ. ವಾವ್! ಎನಿಸುತ್ತಾ ಹೂ ಬಗ್ಗೆ ರೋಚಕತೆ ಮೂಡುತ್ತದೆ. 
*ಎರಡು ದಶಕಗಳಿಗೊಮ್ಮೆ ಅರಳುವ ಈ ಹೂವು ಆರ್ಕಿಡ್ ಕುಟುಂಬಕ್ಕೆ ಸೇರಿದೆ. ಇದು ಹಬೇನೆರಿಯಾ ಎಂಬ ಸಣ್ಣ ಸಂಕುಲದ ಅಡಿಯಲ್ಲಿ ಬರುತ್ತದೆ. ಅಲ್ಲದೆ ಸುಮಾರು ಹತ್ತು ಹಬೇನೇರಿಯಾ ಜಾತಿಯ ಸಸ್ಯ ಗಡ್ಡೆಗಳು ಎಲ್ಲಾ ಹಬೇನೆರಿಯಾ ಮತ್ತು ಟೆರೆಸ್ಟ್ರೀಯಲ್ ಆರ್ಕಿಡ್ಗಳು ಆಗಿವೆ. ಶ್ರೀಲಂಕಾದಲ್ಲಿ ಕಂಡು ಬರುವ ನಾರಿಲತಾ ಹೂವನ್ನು ಅಲ್ಲಿನ ಜನ "ಲಿಯಾತಾಬರಾ" ಎಂದು ಕರೆದರೆ, ಥಾಯ್ಲೆಂಡಿನಲ್ಲಿ "ನಾರೀಫೂಲ್" ಎಂದು ಕರೆಯುತ್ತಾರೆ.

## ಅಪರೂಪವೆನಿಸುವ ಹೂವು
* ಅಪರೂಪವೆನಿಸುವ ಈ ಹೂವು ಯಾವುದೋ ಕಥೆಗಳಲ್ಲಿ ಕೇಳಿದಂತೆ ಭಾಸವಾಗುತ್ತದೆ. ಕೆಲವು ನಂಬಿಕೆಗಳ ಪ್ರಕಾರ ಹಿಮಾಲಯದಲ್ಲಿ ಕಂಡು ಬರುವ ಈ ಹೂವು ಅಲ್ಲಿ ತಪಸ್ಸನ್ನಾಚರಿಸುವ ಸಂನ್ಯಾಸಿಗಳು ಮತ್ತು ಋಷಿಗಳ ಸಾಂದ್ರತೆಯ ದೃಷ್ಟಿಯಿಂದ ಈ ಮಹಿಳೆ ಆಕಾರದ ಹೂಗಳು ಉಳಿಯುವುದಿಲ್ಲ ಎಂದು ನಂಬಲಾಗುತ್ತದೆ. ಸಾಕ್ಷಾತ್ ಸ್ತ್ರೀ ಸ್ವರೂಪವನ್ನೆ ಹೊಂದಿರುವ ಈ ಹೂವನ್ನು ನೋಡಿದಾಗ ಆಶ್ಚರ್ಯವೆನಿಸುತ್ತದೆ.ಇಂಥದ್ದೊಂದು ಹೂವಿದೆಯಾ? ಎಂಬ ಅನುಮಾನವು ಮೂಡುತ್ತದೆ.
* ಅದೇನೆ ಇದ್ದರೂ ನಾರಿಲತಾ ನಿಜಕ್ಕೂ ಒಂದು ಸುಂದರ ಪುಷ್ಪ. ಇದರ ಇರುವು-ತಿರುವುಗಳ ಬಗ್ಗೆ ಏನೇ ಇದ್ದರೂ ಇಂಥ ಅಪರೂಪದ ಹೂವನ್ನೊಮ್ಮೆ ನೋಡಬೇಕು ಎನಿಸುವುದಂತು ಸುಳ್ಳಲ್ಲ. ನೋಡಿದೊಡನೆ ವಾವ್! ಎಂದೆನಿಸುವಷ್ಟು ಸ್ತ್ರೀ ರೂಪದ ಸುಂದರ ಹೂ "ನಾರಿಲತಾ".

## ಉಲ್ಲೇಖಗಳು 
ವರ್ಗ:ವಿಶೇಷ ಹೂವು
ಪಲ್ಲಕ್ಕಿ

thumb|250px
**ಪಲ್ಲಕ್ಕಿ** ಚಕ್ರರಹಿತ ವಾಹನಗಳ ಒಂದು ವರ್ಗ, ಜನರ ಸಾಗಾಟಕ್ಕಾಗಿ ಒಂದು ಬಗೆಯ ಮಾನವ ಚಾಲಿತ ಸಾರಿಗೆ. ಪಲ್ಲಕ್ಕಿ‌ ಹೊರುವವರನ್ನು ಭೋವಿ ಯೆಂದು ಕರೆಯುತ್ತಾರೆ.

ಸ್ವಲ್ಪ ಚಿಕ್ಕ ಪಲ್ಲಕ್ಕಿಗಳು ಇಬ್ಬರು ಅಥವಾ ಹೆಚ್ಚು ಸಾಗಾಳುಗಳಿಂದ ಹೊರಲಾದ ತೆರೆದ ಕುರ್ಚಿಗಳು ಅಥವಾ ಹಾಸಿಗೆಗಳ ರೂಪವನ್ನು ಹೊಂದಿರುತ್ತವೆ. ಇನ್ನು ಕೆಲವು ಪ್ರಾಕೃತಿಕ ಶಕ್ತಿಗಳಿಂದ ರಕ್ಷಣೆಗಾಗಿ ಆವೃತಗೊಂಡಿರುತ್ತವೆ. ಸ್ವಲ್ಪ ದೊಡ್ಡ ಪಲ್ಲಕ್ಕಿಗಳಲ್ಲಿ, ಉದಾಹರಣೆಗೆ ಪ್ರಾಚೀನ ಭಾರತದಲ್ಲಿಯವುಗಳಲ್ಲಿ ರಾಣಿಯರು ಪ್ರಯಾಣಿಸುತ್ತಿದ್ದರು, ಮತ್ತು ಇವುಗಳು ಸಾಕಷ್ಟು ವಿಶಾಲವಾಗಿದ್ದು ದೂರದ ಪ್ರಯಾಣವಿದ್ದರೆ ಮಲಗುವ ಸೌಲಭ್ಯ ಹಾಗೂ ತಿನಿಸುಗಳು ಮತ್ತು ಇತರ ಅಗತ್ಯಗಳ ಲಭ್ಯತೆಯನ್ನು ಹೊಂದಿರುತ್ತಿದ್ದವು. ಚೀನಾದ ಸಾಮ್ರಾಟರ ಪಲ್ಲಕ್ಕಿಗಳು, ಒಂದು ವೇದಿಕೆ ಮೇಲೆ ಚಿಕ್ಕ ಕೋಣೆಗಳನ್ನು ಹೋಲಬಹುದು ಮತ್ತು ಇದನ್ನು ಹನ್ನೆರಡು ಅಥವಾ ಹೆಚ್ಚು ಮಂದಿ ಹೆಗಲ ಮೇಲೆ ಹೊರುತ್ತಿದ್ದರು. ಪಲ್ಲಕ್ಕಿಯನ್ನು ಅತ್ಯಂತ ಸಮರ್ಥವಾಗಿ ಹೊರಲು, ಕೂಲಿಯಾಳುಗಳು ಭಾರವನ್ನು ತಮ್ಮ ಹೆಗಲುಗಳಿಗೆ ವರ್ಗಾಯಿಸಲು ಪ್ರಯತ್ನಿಸುತ್ತಾರೆ, ಸಾಗಿಸುವ ಕಂಬಗಳನ್ನು ತಮ್ಮ ಹೆಗಲ ಮೇಲೆ ಇರಿಸಿ, ಅಥವಾ ಭಾರವನ್ನು ಸಾಗಿಸುವ ಕಂಬಗಳಿಂದ ಹೆಗಲಿಗೆ ವರ್ಗಾಯಿಸಲು ಒಂದು ನೊಗವನ್ನು ಬಳಸುತ್ತಿದ್ದರು.

ಪಲ್ಲಕ್ಕಿಗಳನ್ನು ರಾಮಾಯಣದಷ್ಟು ಪ್ರಾಚೀನ ಸಾಹಿತ್ಯದಲ್ಲಿ ಉಲ್ಲೇಖಿಸಲಾಗಿದೆ.

ಮದುವೆಗಳಲ್ಲಿ ಡೋಲಿಗಳನ್ನು ವಧುಗಳನ್ನು ಹೊರಲು, ಮತ್ತು ಪಲ್ಲಕ್ಕಿಗಳನ್ನು ವರರನ್ನು ಹೊರಲು ಬಳಸಲಾಗುತ್ತದೆ.

ವರ್ಗ:ವಾಹನಗಳು
ಆಟಿ

ತುಳು ಭಾಷೆ ಮಾತನಾಡುವವರು ವರ್ಷದ ೧೨ ತಿಂಗಳನ್ನು ಪಗ್ಗು, ಬೇಸ, ಕಾರ್ತೆಲ್, **ಆಟಿ**, ಸೋಣ, ನಿರ್ನಾಲ, ಬೊಂತೆಲ್, ಜಾರ್ತೆ, ಪೆರಾರ್ತೆ, ಪೊನ್ನಿ, ಮಾಯಿ, ಸುಗ್ಗಿ. ಹೀಗೆ ಕರೆಯುತ್ತಾರೆ.  ತುಳುವರ ಈ ಹನ್ನೆರಡು ತಿಂಗಳುಗಳಲ್ಲಿ  ಆಟಿ ತಿಂಗಳು ನಾಲ್ಕನೆಯ ತಿಂಗಳು.

## ತಿಂಗಳುಗಳ ಪಟ್ಟಿ 
## ನಂಬಿಕೆ 
ತುಳುವರು ಆಟಿತಿಂಗಳನ್ನು ಒಂದು ಕಠಿಣ ತಿಂಗಳೆಂದು ನಂಬುತ್ತಿದ್ದರು.  ಹಾಗಾಗಿ ಆಟಿ ತಿಂಗಳಲ್ಲಿ ಯಾವುದೇ ಶುಭಕಾರ್ಯಗಳು ನಡೆಯುತ್ತಿರಲಿಲ್ಲ.  ಮದುವೆಯನ್ನು ಆಟಿತಿಂಗಳಲ್ಲಿ ನಡೆಸುತ್ತಿರಲಿಲ್ಲ.

## ಆಟಿ ತಿಂಗಳ ಆಚರಣೆಗಳು 
# ಅಟಿಕಳೆಂಜ 
# ಆಟಿ ಕುಲ್ಲುನಿ(ಆಟಿ ಕುಳಿತುಕೊಳ್ಳುವುದು) : ಆಟಿ ಕುಳಿತುಕೊಳ್ಳುವುದು.  ಮದುವೆಯಾದ ನಂತರ ಬರುವ ಆಟಿ ತಿಂಗಳಲ್ಲಿ ಮದುಮಗಳು ಗಂಡನ ಮನೆಯಿಂದ ತವರು ಮನೆಯಲ್ಲಿ ಸ್ವಲ್ಪದಿನ ಕುಳಿತುಕೊಂಡು ಬರುವುದು ರೂಢಿಯಲ್ಲಿದೆ. 
# ಆಟಿದ ಅಗೆಲ್ ಬಲಸುನಿ(ಆಟಿಯಲ್ಲಿ ಭೂತಗಳಿಗೆ ಅಗೆಲು ಬಡಿಸುವುದು)

### ಆಟಿ ಕಳಂಜ ಕುಣಿತ 
ಆಟಿ ಕಳೆಂಜ ಆಟಿ ತಿಂಗಳಿನಲ್ಲಿ ಮನೆಮನೆಗೆ ಬರುತ್ತಿದ್ದರು. ಇದನ್ನು ನಲಿಕೆ ಜನರ ಪಂಗಡ ನಡೆಸಿಕೊಂಡು ಬಂದಿದ್ದಾರೆ. ಆಟಿ ಕಳಂಜನ ವೇಷದಲ್ಲಿ ಸೊಂಟಕ್ಕೆ ತೆಂಗಿನ ತಿರಿ, ಕಾಲಿಗೆ ಗಗ್ಗರ, ಕೈಗೆ-ಮೈಗೆ ಬಣ್ಣ, ಗಡ್ಡ ಮತ್ತು ಮೀಸೆ, ಅಡಿಕೆ ಹಾಳೆಯಿಂದ ಮಾಡಿದ ಮತ್ತು ಕಿಸಗಾರ ಹೂವಿನಿಂದ ಸಿಂಗರಿಸಿದ ಟೊಪ್ಪಿ ಇರುತ್ತದೆ. ಕೈಯಲ್ಲಿ ತಾಳೆಗರಿಯ ಛತ್ರಿ ಇರುತ್ತದೆ. ಜೊತೆಗೆ ಹಿಮ್ಮೇಳದಲ್ಲಿ ಇರುವವರು "ತೆಂಬರೆ"ಯೊಂದಿಗೆ ಪಾಡ್ದನ ಹೇಳಿಕೊಂಡು ಮನೆಮನೆಗೆ ಬರುತ್ತಾರೆ. ಇವರಿಗೆ ಧವಸ ಧಾನ್ಯ, ತೆಂಗಿನಕಾಯಿ ನೀಡುತ್ತಾರೆ. ತುಳು ಪಾಡ್ದನಗಳ ಪ್ರಕಾರ ಆಟಿ ಕಳೆಂಜ ಬಂದು ರೋಗ ರುಜಿನಗಳನ್ನು ಕಡಿಮೆಮಾಡುತ್ತಾನೆ ಎಂಬುದು ಜನರ ನಂಬಿಕೆ. ಈಗ ಈ ಆಚರಣೆಯನ್ನು ನಗರ ಪ್ರದೇಶದಲ್ಲಿ ಕಾಣಲು ಸಾಧ್ಯವಿಲ್ಲ. ಆದರೆ ಹಳ್ಳಿಗಳಲ್ಲಿ ಈ ಆಚರಣೆ ಇವೆ.

### ಆಟಿ ಕುಲ್ಲುನೆ 
ಆಟಿ ತಿಂಗಳಿನಲ್ಲಿ ಮದುವೆಯಾದ ದಂಪತಿ ತಮ್ಮ ಹಿರಿಯರಲ್ಲಿಗೆ ಹೋಗಿ ಅವರ ಆಶೀರ್ವಾದ ತೆಗೆದುಕೊಂಡು ಬರುವ ಈ ಆಚರಣೆಗೆ ಆಟಿ ಕುಲ್ಲುನೆ ಎನ್ನುತ್ತಾರೆ. ಇದನ್ನು ಈಗ ಹೆಚ್ಚಿನವರು ಮಾಡುತ್ತಿಲ್ಲ. ಈ ಆಚರಣೆ ತುಂಬಾ ವಿರಳವಾಗಿದೆ ಎಂದು ಮನೆಯ ತೋಟದ ಕೆಲಸಕ್ಕೆ ಬಂದ ರಾಮಣ್ಣನ ಬಳಿ ತಿಳಿದುಕೊಂಡೆ.
ಆಟಿದ ಅಗೆಲ್ ಆಟಿ ತಿಂಗಳಿನಲ್ಲಿ ತುಳು ಜನಾಂಗದಲ್ಲಿ ಸತ್ತವರಿಗೆ ಬಡಿಸುವ ಕಾರ್ಯಕ್ರಮವನ್ನೇ ಅಗೆಲ್ ಎನ್ನುತ್ತಾರೆ. ಇದಕ್ಕೆ ಕೋಳಿ ಪದಾರ್ಥ, ಚೇಟ್ಲ ಪದಾರ್ಥ ಮಾಡುತ್ತಾರೆ. ಇದು ರಾತ್ರಿ ಕುಟುಂಬದ ಸದಸ್ಯರು ನಡೆಸುವ ಆಚರಣೆ.
### ಆಟಿ ಅಮಾವಾಸ್ಯೆ 
ಆಟಿ ತಿಂಗಳಿನಲ್ಲಿ ಬರುವ ಅಮಾವಾಸ್ಯೆಯಂದು ಹಾಲೆ (ಸಪ್ತಪರ್ಣಿ) ಮರದ ತೊಗಟೆಯನ್ನು ಕಡೆದು ಹಾಲು ಕುಡಿಯುತ್ತಾರೆ. ಅಥವಾ ಸಪ್ತಪರ್ಣಿ ಮರದ ತೊಗಟೆಯ ಕಷಾಯ ಮಾಡಿ ಕುಡಿಯುತ್ತಾರೆ. ಇದರಲ್ಲಿ ಒಂದು ವಿಶೇಷತೆ ಎಂದರೆ ತೊಗಟೆಯನ್ನು ಸೂರ್ಯನ ಬೆಳಕು ಹರಿಯುವ ಮೊದಲೇ ಕಲ್ಲಿನಿಂದ ಜಜ್ಜಿ ತೆಗೆಯುತ್ತಾರೆ. ಯಾರು ಕತ್ತಿಯನ್ನು ಬಳಸಿ ತೊಗಟೆಯನ್ನು ತುಂಡರಿಸುವುದಿಲ್ಲ. ಇದಕ್ಕೆ ಕಾರಣ ಕತ್ತಿ ತಾಗಿದರೆ ವಿಷ ಎಂದು ಹೇಳುತ್ತಾರೆ.

## ಆಟಿ ತಿಂಗಳ ಗಾದೆಗಳು 
# ಅಟಿಡ್ ತೆಡಿಲ್‍ ಬತ್ತ್ಂಡ ಅಟ್ಟ ಪೊಲಿಪೋವು, ಸೋಣೊಡು ತೆಡಿಲ್‍ ಬತ್ತ್ಂಡ ಸೊಂಟ ಪೊಲಿಪೋವು -  ಆಟಿ(ಆಷಾಡ)ಯಲ್ಲಿ ಸಿಡಿಲು ಬಂದರೆ ಅಟ್ಟ ಮುರಿದು ಹೋಗಬಹುದು.  ಸೋಣ(ಶ್ರಾವಣ)ದಲ್ಲಿ ಸಿಡಿಲು ಬಂದರೆ ಸೊಂಟ ಮುರಿಯುತ್ತದೆ.
# ಆಟಿಡ್‍ ಕಣೆ ಬತ್ತ್ಂಡ ಆಟ್ಟ ಪೊಲಿಪೋವು, ಸೋಣೊಡು ಕಣೆ ಬತ್ತ್ಂಡ ಸೊಂಟ ಪೊಲಿಪೋವು - ಆಟಿ(ಆಷಾಡ)ಯಲ್ಲಿ ಕಳೆ ಬಂದರೆ ಅಟ್ಟ ಮುರಿದು ಹೋಗಬಹುದು.  ಸೋಣ(ಶ್ರಾವಣ)ದಲ್ಲಿ ಕಳೆ ಬಂದರೆ ಸೊಂಟ ಮುರಿದು ಹೋಗಬಹುದು.
# ಆಟಿದ ಪೆಲಕಾಯಿ ನಂಜಿ ಮಗಾ- ಆಮ್ಮೆ ಬರ್ಪೆನಾ ತೂಲ ಮಗಾ - ಆಟಿ(ಆಷಾಡ)ಯ ಹಲಸಿನಕಾಯಿ ನಂಜು ಮಗಾ, ಅಪ್ಪ ಬರುತ್ತಾನಂತ ನೋಡು ಮಗ
# ಅಟಿಡ್‍ ಪೊಣ್ಣು ಪುಟ್ಟುನು ಹೆಚ್ಚಗೆ -ಆಟಿ(ಆಷಾಡ) ತಿಂಗಳಲ್ಲಿ ಹೆಣ್ಣು ಹುಟ್ಟುವುದು ಹೆಚ್ಚು. 
# ಆಟಿದ ದೊಂಬುಗು ಆನೆದ ಬೆರಿ ಪುಡಾವು - ಆಟಿ(ಆಷಾಡ)ಯ ಬಿಸಿಲಿಗೆ ಆನೆಯ ಬೆನ್ನು ಒಡೆದೀತು.

## ಉಲ್ಲೇಖಗಳು 
ವರ್ಗ:ತುಳು ಜನಪದ
ವರ್ಗ:ತುಳು ನಾಡು
ತುಳಸಿ ರಾಮಚಂದ್ರ

**ಡಾ. ತುಳಸಿ ರಾಮಚಂದ್ರ** ಪ್ರಖ್ಯಾತ ನೃತ್ಯ ಕಲಾವಿದೆ ಮತ್ತು ಶಿಲ್ಪಶಾಸ್ತ್ರ ಪರಿಣಿತೆ, ಸಾಹಿತಿ, ಉತ್ತಮ ವಾಗ್ಮಿ ಮತ್ತು ಒಳ್ಳೆಯ ಭಾಷಣಕಾರರು. ಮೈಸೂರಿನಲ್ಲಿ ನೃತ್ಯಾಲಯ ಟ್ರಸ್ಟ್ ನೃತ್ಯ ಶಾಲೆ ನಡೆಸುತ್ತಾ, ನೂರಾರು ವಿದ್ಯಾರ್ಥಿಗಳಿಗೆ, ಭರತನಾಟ್ಯಂ, ಕೂಚಿಪುಡಿ, ಮತ್ತು ಕಥಕ್ ನೃತ್ಯ ಕಲಿಸುತ್ತಾ, ಹಲವಾರು ಕೃತಿಗಳಿಗೆ ಲೇಖಕಿಯಾಗಿದ್ದಾರೆ.

## ಜನನ/ಜೀವನ
* ಪ್ರಖ್ಯಾತ ನೃತ್ಯ ಕಲಾವಿದರಾದ ಡಾ. ತುಳಸಿ ರಾಮಚಂದ್ರ ಅವರು ಡಿಸೆಂಬರ್ 21, 1952ರ ವರ್ಷದಲ್ಲಿ ಬಳ್ಳಾರಿ ಜಿಲ್ಲೆಯ ಹೊಸಪೇಟೆಯಲ್ಲಿ ಜನಿಸಿದರು. ತಂದೆ ಮಾಧವರಾಯರು ರಂಗಭೂಮಿಯ ಪ್ರಸಿದ್ಧ ಕಲಾವಿದರು. ಅವರು ತಮಾಷಾ ಮಾಧವರಾವ್ ಎಂದೇ ರಂಗಲೋಕದಲ್ಲಿ ಪ್ರಸಿದ್ಧರಾದವರು. ತಾಯಿ ರುಕ್ಮಿಣಿಯಮ್ಮನವರು ಸಂಗೀತ ವಿದುಷಿ. ಅಕ್ಕ ಡಾ. ಚೂಡಾಮಣಿ ನಂದಗೋಪಾಲ್ ನೃತ್ಯ ಕಲಾವಿದೆ ಮತ್ತು ಶಿಲ್ಪಶಾಸ್ತ್ರ ಪರಿಣಿತೆ. 
* ಪತಿ ಕೃಷ್ಣಗಿರಿ ರಾಮಚಂದ್ರ ಗಮಕಿಗಳು. ಹೀಗಾಗಿ ಡಾ. ತುಳಸಿ ರಾಮಚಂದ್ರ ಅವರು ಬೆಳೆದದ್ದು ಮತ್ತು ಬದುಕು ಕಟ್ಟಿಕೊಂಡದ್ದು ಎರಡೂ ಕಲಾವಿದರ ಕುಟುಂಬದಲ್ಲೇ. ತುಳಸಿ ಅವರಿಗೆ ಪ್ರಾರಂಭಿಕ ನೃತ್ಯ ಶಿಕ್ಷಣ ಅವರ ಅಕ್ಕ ಚೂಡಾಮಣಿ ಅವರಿಂದಲೇ ದೊರಕಿತು. ನಂತರದಲ್ಲಿ ಅವರು ಗುರು ಶ್ರೀಮತಿ ಲಲಿತಾ ದೊರೈ ಅವರಲ್ಲಿ ತಮ್ಮ ಭರತನಾಟ್ಯ ಶಿಕ್ಷಣವನ್ನು ಪಡೆದರು. 
* ಡಾ. ತುಳಸಿ ರಾಮಚಂದ್ರ ಅವರು ವಿಜ್ಞಾನದಲ್ಲಿ ಪದವೀಧರೆಯಾದರೂ ಕನ್ನಡದಲ್ಲಿ ಸ್ನಾತಕೋತ್ತರ ಪಧವಿಯನ್ನು ಮೈಸೂರು ವಿಶ್ವವಿದ್ಯಾಲಯದಿಂದ ೨-ಚಿನ್ನದ ಪದಕಗಳೊಂದಿಗೆ, ಎರಡನೇ ರ್‍ಯಾಂಕ್ ನಲ್ಲಿ ಉತ್ತೀರ್ಣರಾಗಿ ಮತ್ತು ಅದೇ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಸಹ ಪಡೆದಿದ್ದಾರೆ. "ಕನ್ನಡ ಸಾಹಿತ್ಯದಲ್ಲಿ ನೃತ್ಯಕಲೆಯ ಉಗಮ, ಮತ್ತು ವಿಕಾಸಗಳ ಅಧ್ಯಯನ" ಈ ವಿಷಯದ ಮೇಲಿನ ಪ್ರಭಂದ ಇವರಿಗೆ ಡಾಕ್ಟರೇಟ್ ತಂದು ಕೊಟ್ಟಿದೆ.
* ಇವರು, ೨೦೦೩ ರ ದಸರಾ ಉತ್ಸವದ ಸಾಂಸ್ಕೃತಿಯ ಕಾರ್ಯಕ್ರಮದಲ್ಲಿ ಪು.ತಿನ ಅವರ ಶ್ರೀಹರಿ ಚರಿತೆಯ "ರಾಧಾ ದರ್ಶನ" ನೃತ್ಯ ನಾಟಕವನ್ನು, ಮತ್ತು "ಶಬರಿ" ನೃತ್ಯ ನಾಟಕವನ್ನು ಮೈಸೂರು ವಿಶ್ವವಿದ್ಯಾಲಯ ನೂರು ವರ್ಷದ ಸಮಾರಂಭ (ಸೆಂಚುನರಿ ಸೆಲೆಬ್ರೇಶನ್) ದಲ್ಲಿ ಯಶಸ್ವಿಯಾಗಿ ಪ್ರದರ್ಶಿಸಿ, ಸಭಿಕರ ಮೆಚ್ಚುಗೆಗೆ ಪಾತ್ರರಾಗಿದ್ದಾರೆ.

## ನೃತ್ಯ ಕಲೆಯಲ್ಲಿನ ಆಸಕ್ತಿ
* ಶ್ರೀ ತೀರ್ಥರಾವ್ ಆಜಾದ್ ಅವರಿಂದ ಕಥಕ್ ಮತ್ತು ಶ್ರೀ ಸಿ. ಆರ್. ಆಚಾರ್ಯಲು ಅವರಿಂದ ಕೂಚಿಪುಡಿ ಅಭ್ಯಾಸ ಸಹಾ ನಡೆಸಿದರು. ಪ್ರಸಿದ್ಧ ವಿದ್ವಾಂಸರಾದ ಡಾ. ಟಿ.ವಿ. ವೆಂಕಟಾಚಲಶಾಸ್ತ್ರಿ ಅವರ ಮಾರ್ಗದರ್ಶನದಲ್ಲಿ ತುಳಸಿ ರಾಮಚಂದ್ರ ಅವರು ಸಿದ್ಧಪಡಿಸಿದ ’ಕನ್ನಡ ಸಾಹಿತ್ಯದಲ್ಲಿ ನೃತ್ಯ ಕಲೆಯ ಉಗಮ ಮತ್ತು ವಿಚಾರದ ಅಧ್ಯಯನ’ ಎಂಬ ಮಹಾಪ್ರಬಂಧಕ್ಕೆ ಪಿ.ಹೆಚ್.ಡಿ ಪದವಿ ಸಂದಿತು. ಈ ಮಹಾಪ್ರಬಂಧವನ್ನು ಹಂಪಿಯ ಕನ್ನಡ ವಿಶ್ವವಿದ್ಯಾನಿಲಯವು ’ಪದಗತಿ ಪಾದಗತಿ’ ಎಂಬ ಶೀರ್ಷಿಕೆಯಲ್ಲಿ ಪ್ರಕಟಿಸಿದೆ.
* ಭರತನಾಟ್ಯ ವಿದ್ವತ್ ಪರೀಕ್ಷೆಯಲ್ಲಿ ಸ್ವರ್ಣಪದಕದ ಪ್ರಪ್ರಥಮ ಶ್ರೇಣಿಯ ಸಾಧನೆ ಮಾಡಿನ ಶ್ರೀಮತಿ ತುಳಸಿ ಅವರು 1979ರಲ್ಲಿ ಮೈಸೂರಿನಲ್ಲಿ ತಮ್ಮದೇ ’ನೃತ್ಯಾಲಯ’ ಸಂಸ್ಥೆ ಸ್ಥಾಪಿಸಿ ಸಾವಿರಾರು ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡಿದ್ದಾರೆ. ಕರ್ನಾಟಕದ ವಿಶಿಷ್ಠ ನೃತ್ಯಪ್ರಕಾರಗಳಾದ ’ಗೌಂಡಲಿ’ ಹಾಗೂ ’ಪೇರಣಿ’ ಗಳನ್ನು ಮೊದಲ ಬಾರಿಗೆ ಪುನರ್ರಟರಚಿಸಿ ಪ್ರದರ್ಶಿಸಿದ ಕೀರ್ತಿಯನ್ನು ಹೊಂದಿರುವರು.
* ಡಾ. ತುಳಸಿ ಅವರು, ಕನ್ನಡ ಕವಿಗಳ ಕಾವ್ಯಗಳಲ್ಲಿನ ರಸಘಟ್ಟಗಳನ್ನು ಆಧರಿಸಿ ಹಲವಾರು ನೃತ್ಯರೂಪಕಗಳನ್ನು ಸಂಯೋಜಿಸಿದ್ದಾರೆ. ಜೊತೆಗೆ ನೃತ್ಯಕ್ಕೆ ಪೂರಕವಾದ ಕೆಲವು ತಿಲ್ಲಾನಾಗಳನ್ನೂ ರಚಿಸಿದ್ದಾರೆ. ದೇಶದ ಹಲವು ಪ್ರತಿಷ್ಠಿತ ನೃತ್ಯೋತ್ಸವಗಳಲ್ಲದೆ ಅಮೆರಿಕ ಒಳಗೊಂಡಂತೆ ವಿಶ್ವದ ನಾನಾ ಕಡೆಗಳಲ್ಲಿ ಇವರ ನೃತ್ಯಪ್ರದರ್ಶನ ಮತ್ತು ಪ್ರಾತ್ಯಕ್ಷಿಕೆಗಳು ನಿರಂತರವಾಗಿ ನಡೆಯುತ್ತಿವೆ.
* ಡಾ. ಎಸ್. ಎಲ್. ಭೈರಪ್ಪ ನವರು ತಮ್ಮ ‘ಮಂದ್ರ’ ಕಾದಂಬರಿಗಾಗಿ ನರ್ತನದ ಸೂಕ್ಷ್ಮಗಳನ್ನು ಅರಿಯಲು ನೆರವಾದುದಕ್ಕೆ ಮತ್ತು ಪ್ರಕಟಣೆಗೆ ಮುಂಚಿನ ಕರಡು ಪ್ರತಿಯನ್ನು ವಿಮರ್ಶಿಸಿ ನೆರವಾದುದಕ್ಕೆ ಆ ಕೃತಿಯಲ್ಲಿನ ಕೃತಜ್ಞತೆಗಳಲ್ಲಿ ತುಳಸಿ ರಾಮಚಂದ್ರರನ್ನು ಸ್ಮರಿಸಿದ್ದಾರೆ.

## ಪ್ರಶಸ್ತಿ/ಪುರಸ್ಕಾರ/ಬಿರುದುಗಳು
ಹಲವಾರು ಸಂಘ ಸಂಸ್ಥೆಗಳಿಂದ... 
# ಕಲಾಶಾರದೆ, 
# ನೃತ್ಯ ವಿದ್ವಾನಿಧಿ, 
# ಆದರ್ಶ ಸೇವಾರತ್ನ ಮುಂತಾದ ಬಿರುದುಗಳೊಂದಿಗೆ ಗೌರವಿಸಲ್ಪಟ್ಟಿರುವ ಡಾ. ತುಳಸಿ ರಾಮಚಂದ್ರ ಅವರನ್ನು ಕರ್ನಾಟಕ ಸರ್ಕಾರವು 
# 2004ರಲ್ಲಿ ತನ್ನ ರಾಜ್ಯೋತ್ಸವ ಪ್ರಶಸ್ತಿಯನ್ನಿತ್ತು ಸತ್ಕರಿಸಿದೆ. ಡಾ. ತುಳಸಿ ರಾಮಚಂದ್ರ ಅವರಿಗೆ 
# 2007-08ರ ಸಾಲಿನ ಗೌರವ ಪ್ರಶಸ್ತಿಯನ್ನು ನೀಡಿ ಸಂಗೀತ ನೃತ್ಯ ಅಕಾಡೆಮಿಯು ಗೌರವಿಸಿದೆ.

## ಉಲ್ಲೇಖಗಳು 

ವರ್ಗ:ಪ್ರಸಿದ್ದ ನೃತ್ಯಗಾರ್ತಿ
ಸರಪಳಿ

[thumb|[ಟೋರಸ್ ಆಕಾರದ ಕೊಂಡಿಗಳಿಂದ ತಯಾರಿಸಿದ ಒಂದು ಅಗಲವಾದ ಲೋಹದ ಸರಪಳಿ]]
**ಸರಪಳಿ**ಯು ಸಾಮಾನ್ಯವಾಗಿ ಲೋಹದಿಂದ ತಯಾರಿಸಲಾದ ಸಂಪರ್ಕ ಹೊಂದಿದ ಕೊಂಡಿಗಳ ಒಂದು ಸರಣಿ. ಒಂದು ಸರಪಳಿಯು ಎರಡು ಅಥವಾ ಹೆಚ್ಚು ಕೊಂಡಿಗಳನ್ನು ಹೊಂದಿರಬಹುದು.
:
* ಎತ್ತು ಯಂತ್ರದೊಂದಿಗೆ ಬಳಸುವಂತಹ ಎತ್ತಲು; ಎಳೆಯಲು; ಅಥವಾ ಸೈಕಲ್ ಲಾಕ್‍ನಂತಹ ಭದ್ರಪಡಿಸಲು ವಿನ್ಯಾಸಮಾಡಿದವು, ಟೋರಸ್ ಆಕಾರದ ಕೊಂಡಿಗಳನ್ನು ಹೊಂದಿರುತ್ತವೆ, ಮತ್ತು ಇದರಿಂದ ಸರಪಳಿಯು ಎರಡು ಆಯಾಮಗಳಲ್ಲಿ ಬಾಗುತ್ತದೆ (ಸರಪಳಿಯ ಉದ್ದ ಸ್ಥಿರ ತೃತೀಯ ಆಯಾಮವಾಗಿರುತ್ತದೆ).
* ಯಂತ್ರಗಳಲ್ಲಿ ಶಕ್ತಿಯನ್ನು ವರ್ಗಾಯಿಸಲು ವಿನ್ಯಾಸಮಾಡಿದಂಥವು ಯಂತ್ರದ ಸ್ಪ್ರಾಕೆಟ್‍ಗಳ ಹಲ್ಲುಗಳ ಜೊತೆಗೆ ಒಂದಕ್ಕೊಂದು ಸೇರುವಂತಹ ವಿನ್ಯಾಸದ ಕೊಂಡಿಗಳನ್ನು ಹೊಂದಿರುತ್ತವೆ, ಮತ್ತು ಇವು ಕೇವಲ ಒಂದು ಆಯಾಮದಲ್ಲಿ ಬಾಗುತ್ತವೆ. ಅವನ್ನು ಉರುಳು ಸರಪಳಿಗಳೆಂದು ಕರೆಯಲಾಗುತ್ತದೆ, ಜೊತೆಗೆ ಕಂಬಿ ಕೊಂಡಿ ಸರಪಳಿಯಂತಹ ಉರುಳದ ಸರಪಳಿಗಳೂ ಇವೆ.

ಎರಡು ಪ್ರತ್ಯೇಕ ಸರಪಳಿಗಳನ್ನು ಕ್ಯಾರಬೀನರ್ ಅನ್ನು ಹೋಲುವ, ಆದರೆ ಅಗುಳಿಯ ಬದಲು ತಿರುಪು ಮೊಳೆ ಕೊನೆಯಿರುವ ಒಂದು ಕ್ಷಿಪ್ರ ಕೊಂಡಿಯನ್ನು ಬಳಸಿ ಜೋಡಿಸಬಹುದು.

ವರ್ಗ:ಕಬ್ಬಿಣದ ಸಾಮಾನುಗಳು
ಕ್ರಿಸ್ಮಸ್ ಕೇಕ್

## ಕ್ರಿಸ್‌ಮಸ್‌ ಪುಡ್ಡಿಂಗ್‌
*ಡಿಸೆಂಬರ್ ಅಂತ್ಯದಲ್ಲಿ ೨೫ನೇದಿನಾಂಕದಂದು ಬರುವ ಕ್ರಿಸ್‌ಮಸ್‌ ಮುಂಚಿನ ದಿನ ಉಪವಾಸ ಮಾಡುವ ಪದ್ಧತಿ ಕ್ರಿಶ್ಚಿಯನ್‌ರಲ್ಲಿದೆ. ಹೀಗೆ  ಉಪವಾಸದಿಂದ ಬಳಲಿದ ಹೊಟ್ಟೆಗೆ ಗಂಜಿ (ಪೊರಿಡ್ಜ್‌) ಸೇವನೆಮಾಡಿ ಹೊಟ್ಟೆಗೆ ಸಾಂತ್ವನ ನೀಡುತ್ತಾರೆ.
*ಮೊದಮೊದಲು ಇದಕ್ಕೆ ಒಣಹಣ್ಣು,  ಮಸಾಲೆ, ಜೇನುತುಪ್ಪಗಳನ್ನು ಸೇರಿಸಿ ಸೇವಿಸುತ್ತಿದ್ದರು. ಕ್ರಮೇಣ ಈ ಆಹಾರ ಪದ್ಧತಿ ಕ್ರಿಸ್‌ಮಸ್‌ ಪುಡ್ಡಿಂಗ್‌ ರೂಪ ತಾಳಿತು. 16ನೇ ಶತಮಾನದ ಸುಮಾರಿಗೆ  ಈ ಸಾಮಾನ್ಯ ಆಹಾರ ಪದ್ಧತಿ ಬಿಟ್ಟು ತುಪ್ಪ, ಮೊಟ್ಟೆ, ಗೋಧಿ ಹಿಟ್ಟುಗಳನ್ನು ಸೇರಿಸಿ ವಿಶೇಷ ಖಾದ್ಯ ತಯಾರಿಸಲಾರಂಭಿಸಿದರು. ಆಂಗ್ಲರ ಸಂಪ್ರದಾಯದಲ್ಲಿ ಕ್ರಿಸ್‌ಮಸ್‌ ಕೇಕ್‌ ಎನ್ನುವ ಪರಿಕಲ್ಪನೆ ದಟ್ಟವಾಯಿತು. ಇದು ನಿಧಾನವಾಗಿ ಪ್ಲಮ್‌ ಕೇಕ್‌ ರೂಪ ತಾಳೀತು. ಶ್ರೀಮಂತ ಮನೆತನದವರು ಓವನ್‌ನ ಸಹಾಯದಿಂದ ಬದಾಮಿ, ಆಲ್ಮಂಡ್‌ ಶುಗರ್‌ ಪೇಸ್ಟ್‌, ಈಸ್ಟರ್‌ಗಳನ್ನು ಸೇರಿಸಿದ ಫ್ರುಟ್‌ ಕೇಕ್‌ ಮಾಡಿಕೊಂಡರು. ನಂತರ ಕ್ರಿಸ್‌ಮಸ್‌ಗೆ ಕೇಕ್‌ ಮಾಡುವುದು ರೂಢಿಯಾಯಿತು. ಒಣಹಣ್ಣುಗಳಿಂದ ರೂಪುಗೊಳ್ಳುತ್ತಿದ್ದ ಕೇಕ್‌ ನಿಧಾನವಾಗಿ ಆಕಾರ, ಬಣ್ಣ, ಗಾತ್ರದಲ್ಲಿಯೂ ವೈವಿಧ್ಯ ಹೊಂದಿತು. ತಿಳಿ/ಗಾಢ ಬಣ್ಣ, ತೇವ, ಒಣಗಿದ, ಭಾರದ, ಸ್ಪಾಂಜಿ, ಹುಳಿ ಹೀಗೆ ವಿಭಿನ್ನ ರೂಪು ಪಡೆಯಿತು.

## ಕೇಕ್‌‍ನ ಆಕಾರಗಳು
*ಕಲಾವಿದನ ಸೃಜನ ಶೀಲತೆ ಹಾಗೂ ಜನರ ಅಭಿರುಚಿಗೆ ತಕ್ಕಂತೆ ಸಾವಿರಾರು ಬಗೆಯಲ್ಲಿ ಕೇಕ್‌ ವಿನ್ಯಾಸ ಮಾಡಬಹುದು. ಪ್ರತಿ ಕೇಕ್‌ ನಿರ್ಮಾಣದಲ್ಲೂ ಮೊದಲೇ ಥೀಂ ನಿರ್ಧರಿಸಿಕೊಳ್ಳಬೇಕು ಎನ್ನುವುದು ತಜ್ಞರ ಸಲಹೆ. ಅಂದಹಾಗೆ ಕ್ರಿಸ್‌ಮಸ್‌ ಸಂದರ್ಭದಲ್ಲಿಯೂ ಬಗೆಬಗೆ ಥೀಂ ಉಳ್ಳ ಕೇಕ್‌ ಮಾಡಬಹುದು. **ಸಾಂತಾಕ್ಲಾಸ್‌,** **ಕ್ರಿಸ್‌ಮಸ್‌ ಟ್ರೀ,** ಗೋದಲಿ, ಮನೆ, ಹೂವು, ಉಡುಗೊರೆಗಳು, ಬಗೆಬಗೆಯ ಸಾಂತಾ ಕ್ರಿಸ್‌ಮಸ್‌ ಕೇಕ್‌, ಸ್ಲೆಡ್ಜ್‌ ವಿತ್‌ ಸ್ನೋ, ಕ್ರಿಸ್‌ಮಸ್‌ ವೆಡಿಂಗ್‌ ಕೇಕ್‌, ಹಿಮಸಾರಂಗ ಕೇಕ್‌, ಪೆಂಗ್ವಿನ್‌ ಹಾಗೂ ಜಿಂಜರ್‌ ಬ್ರೆಡ್‌, ಸ್ಟ್ರಾಬೆರಿ ಅಂಡ್‌ ಕ್ರೀಂ ಕೇಕ್‌ ವಿತ್‌ ಸ್ಮೈಲೀಸ್‌, ಕ್ಯಾಂಡಲ್‌, ಇತ್ಯಾದಿ
### ನಾನಾ ಬಗೆಯ ಕೇಕ್‌ಗಳು
*ಪ್ಲಮ್‌ ಕೇಕ್‌, ಸ್ಟೊಲೆನ್‌ ಕೇಕ್‌, ಚಾರ್ಬೆಲಿ, ಸ್ಪೆಕ್ಯುಲೂಸ್‌, ವೆನಿಲಾ ಕಿಪ್‌ಫೆರ್ಲ್‌, ಬಸ್ಲೆ ರ್‌ ಬ್ರುನ್ಸ್ಲಿ, ಸ್ಪಿಟ್ಸ್‌ಬುಬೆನ್‌, ಯೂಲೆ ಲಾಗ್ಸ್‌, ಮಿನ್ಸ್‌ ಪೀಸ್‌, ಕ್ಯಾಡಿಂಡ್‌ ಸ್ಟೋಲ ನ್‌ ಬ್ರೆಡ್‌, ಜಿಂಜರ್‌ ಹೌಸ್‌, ಸ್ಟೀಮ್ಡ್‌ ಪ್ಲಮ್‌ ಪಡ್ಡಿಂಗ್‌, ಆ್ಯಪಲ್‌ ಕ್ರೀಂ ಕೇಕ್‌.[ 

## ಕೇಕ್ ಚಿತ್ರದ ಗ್ಯಾಲರಿ

File:Child's dress cake.jpg|ಕೇಕ್ -ಮಗುವಿನ ಉಡುಪು 
File:Lady's evening bag cake with edible frosting.JPG|ಮಹಿಳೆಯ ಸಂಜೆಯ-ವ್ಯಾನಿಟಿಬ್ಯಾಗ್
File:Traditional cake with large cabbage roses.JPG|ದೊಡ್ಡ ಕೋಸುಗುಲಾಬಿ
File:Detail of hand-painted minitature cups in sugar.jpg|ಚಿಕ್ಕ ಲೋಟ ಸಕ್ಕರೆ-ಅಂಚು;ಟೇಬಲ್ ಕ್ಲಾತ್. 
File:Tiered cake with fondant frosting.jpg|ಅಂತಸ್ತುಗಳ ಮದುವೆ ಕೇಕ್ -ಲಿಲ್ಲಿ ಹೂಜೊತೆ
File:Birthday cake for one-year old.jpg|ಹುಟ್ಟುಹಬ್ಬದ ಕೇಕ್-ವರ್ಷದ ಮಗುವಿಗೆ.
File:Halloween Cake.jpg|ಹಲೊವಿನ್ ಕೇಕ್ 
File:Guitar cake.JPG|ಗಿಟಾರ್ ಕೇಕ್
File:Retro cake pink and chocolate.JPG|ಚಾಕ್ಲೇಟ್ಕೇಕ್-ಅದರ ಗುಲಾಬಿ
File:Cakelyzer First-Friday-October-2013-019 crop.jpg |ವಿಜ್ಞಾನದ ಕೇಕ್ oven chocolate cake top 
File:Bizarre cake Chinatown.jpg|ಚೈನಾಟೌನ್‍ನಲ್ಲಿ ವಂಡರ್ ಕೇಕ್ -ಚೀನಿಯರಿಗೆ
File:Fourth of July Cake.jpg|ಬಣ್ಣಬಣ್ಣದ ಕೇಕ್
File:Fondant-covered cake sewing kit.jpg|ಪಟ್ಟಿಗೆಯಲ್ಲ-ಹೊಲಿಗೆಯಂತ್ರದ ಮಾದರಿ
File:Kitten Basket.jpg|ಬೆಕ್ಕಿನ ಮರಿ ಕೇಕ್ -ಬ್ಯಾಸ್ಕಟ್‍ನಲ್ಲಿ 
File:Juliana Tea Party.jpg|ಹುಟ್ಟು ಹಬ್ಬದ ಕೇಕ್
File:Cake with rose.jpg|ಗುಲಾಬಿ ಹೂ ಚಾಕ್ಲೇಟ್ಕೇಕ್
File:Ship-cake-decorating.jpg|ಹೊಸಬಗೆ ಕೇಕ್
File:Cake depicting a cheeseburger.jpg|ಚೀಜ್ಬರ್ಜರ್ ಆಕಾರದ ಕೇಕ್
|ನಾಯಿಮರಿ-ಬಟ್ಟಲು ಕೇಕ್
File:CakeGaga1Serbia.jpg|ಕುಂಬಳಕಾಯಿ-ಒಳಗೆ ಇಲಿಮರಿ:ಕೇಕ್

## ನೋಡಿ
* ಕ್ರಿಸ್ಮಸ್
* ಕ್ರಿಸ್ಮಸ್ ಮರ
* ಶುಭ ಶುಕ್ರವಾರ
*

## ಉಲ್ಲೇಖಗಳು 
ವರ್ಗ:ಕ್ರೈಸ್ತ ಧರ್ಮದ ಹಬ್ಬಗಳು
ದೃಷ್ಟಿ ಹಾನಿ

[thumb|100px|ಕುರುಡುತನದ ಅಂತರರಾಷ್ಟ್ರೀಯ ಸಂಕೇತವಾದ [ಬಿಳಿ ಚಡಿ]]
**ದೃಷ್ಟಿ ಹಾನಿ** ಅಥವಾ **ದೃಷ್ಟಿ ನಷ್ಟ** ಕನ್ನಡಕದಂತಹ ಸಾಮಾನ್ಯ ವಿಧಾನಗಳಿಂದ ಸರಿಪಡಿಸಲಾಗದ ಸಮಸ್ಯೆಗಳಿಗೆ ಕಾರಣವಾಗುವ ಮಟ್ಟಿಗೆ ನೋಡುವುದರ ತಗ್ಗಿದ ಸಾಮರ್ಥ್ಯ. **ಕುರುಡುತನ** ಪದವನ್ನು ಸಂಪೂರ್ಣ ಅಥವಾ ಬಹುತೇಕ ಸಂಪೂರ್ಣ ದೃಷ್ಟಿ ನಷ್ಟಕ್ಕೆ ಬಳಸಲಾಗುತ್ತದೆ. ದೃಷ್ಟಿ ಹಾನಿಯು ಜನರಿಗೆ ವಾಹನ ಚಾಲನೆ, ಓದುವುದು, ಸಾಮಾಜಿಕ ಬೆರೆಯುವಿಕೆ, ಮತ್ತು ಕಾಲ್ನಡಿಗೆಯಂತಹ ಸಾಮಾನ್ಯ ದೈನಂದಿನ ಚಟುವಟಿಕೆಗಳಲ್ಲಿ ತೊಂದರೆಗಳನ್ನು ಉಂಟುಮಾಡಬಹುದು.

ಸರಿಪಡಿಸದ ವಕ್ರೀಕಾರಕ ದೋಷಗಳು (೪೩%), ಕಣ್ಣಿನ ಪೊರೆಗಳು (೩೩%), ಮತ್ತು ಗ್ಲಾಕೋಮಾ (೨%) ಜಾಗತಿಕವಾಗಿ ದೃಷ್ಟಿ ಹಾನಿಯ ಅತಿ ಸಾಮಾನ್ಯ ಕಾರಣಗಳು. ಕಣ್ಣಿನ ಪೊರೆಗಳು ಕುರುಡುತನದ ಅತಿ ಸಾಮಾನ್ಯ ಕಾರಣವಾಗಿವೆ. ಕಣ್ಣಿನ ಸಮಸ್ಯೆಗಳಿಗೆ ಕಾರಣವಾಗುವ ಇತರ ಅಸ್ವಸ್ಥತೆಗಳು ಮಧುಮೇಹದ ಅಕ್ಷಿಪಟಲದೋಷ, ಬಾಲ್ಯದ ಕುರುಡು, ಮತ್ತು ಹಲವಾರು ಸೋಂಕುಗಳನ್ನು ಒಳಗೊಂಡಿವೆ. ದೃಷ್ಟಿ ಹಾನಿಯು ಆಘಾತದಿಂದ ಮಿದುಳಿನಲ್ಲಿನ ಸಮಸ್ಯೆಗಳು, ಅಕಾಲಿಕ ಜನನ, ಅಥವಾ ಮಾನಸಿಕ ಧಕ್ಕೆಯಿಂದ ಉಂಟಾಗಬಲ್ಲದು.

## ಉಲ್ಲೇಖಗಳು
ವರ್ಗ:ನೇತ್ರರೋಗಗಳು
ಕತ್ತಲೆ

**ಕತ್ತಲೆ**ಯು ಉಜ್ಜ್ವಲತೆಯ ಧ್ರುವೀಯ ವಿರೋಧ ಪದ, ಮತ್ತು ಇದನ್ನು ಗೋಚರ ಬೆಳಕಿನ ಬಹಳ ಕಡಿಮೆ ಪ್ರಮಾಣ ಅಥವಾ ಅನುಪಸ್ಥಿತಿಯ ಸ್ಥಿತಿ ಎಂದು ತಿಳಿಯಲಾಗುತ್ತದೆ.

ಮಾನವರು ಹೆಚ್ಚು ಉಜ್ಜ್ವಲತೆ ಅಥವಾ ಹೆಚ್ಚು ಕತ್ತಲೆಯ ಸ್ಥಿತಿಗಳಲ್ಲಿ ಬಣ್ಣಗಳನ್ನು ವ್ಯತ್ಯಾಸ ಮಾಡಲು ಅಸಮರ್ಥರಾಗಿದ್ದಾರೆ. ಸಾಕಷ್ಟಿಲ್ಲದ ಬೆಳಕಿನ ಸ್ಥಿತಿಗಳಲ್ಲಿ, ಗ್ರಹಿಕೆಯು ವರ್ಣರಹಿತ ಮತ್ತು ಅಂತಿಮವಾಗಿ, ಕಪ್ಪು ಆಗಿರುತ್ತದೆ.

ಕತ್ತಲೆಗೆ ಭಾವನಾತ್ಮಕ ಪ್ರತಿಕ್ರಿಯೆಯು ಅನೇಕ ಸಂಸ್ಕೃತಿಗಳಲ್ಲಿ ಈ ಪದದ ಅಲಂಕಾರಿಕ ಬಳಕೆಗಳನ್ನು ಉಂಟುಮಾಡಿದೆ.

ಸಂಪೂರ್ಣ ಕತ್ತಲೆ ಅಂದರೆ ಸೂರ್ಯನು ದಿಗಂತದ ೧೮ ಡಿಗ್ರಿಗಳಿಗಿಂತ ಕೆಳಗಿರುವ ಸ್ಥಿತಿ.

ಭೌತಶಾಸ್ತ್ರದ ಪರಿಭಾಷೆಯಲ್ಲಿ, ಒಂದು ವಸ್ತುವು ಫೋಟಾನ್‍ಗಳನ್ನು ಹೀರಿಕೊಂಡಾಗ ಅದನ್ನು ಕಪ್ಪು ಎಂದು ಹೇಳಲಾಗುತ್ತದೆ, ಮತ್ತು ಅದು ಇತರ ವಸ್ತುಗಳೊಡನೆ ಹೋಲಿಸಿದಾಗ ಮಬ್ಬಾಗಿ ಕಾಣಿಸುತ್ತದೆ. ಉದಾಹರಣೆಗೆ, ಮಂದ ಕಪ್ಪು ವರ್ಣದ್ರವ್ಯ ಹೆಚ್ಚು ಗೋಚರ ಬೆಳಕನ್ನು ಪ್ರತಿಬಿಂಬಿಸುವುದಿಲ್ಲ ಮತ್ತು ಮಬ್ಬಾಗಿ ಕಾಣಿಸುತ್ತದೆ, ಅದೇ ಬಿಳಿ ವರ್ಣದ್ರವ್ಯ ಬಹಳಷ್ಟು ಬೆಳಕನ್ನು ಪ್ರತಿಬಿಂಬಿಸುತ್ತದೆ ಮತ್ತು ಉಜ್ಜ್ವಲವಾಗಿ ಕಾಣಿಸುತ್ತದೆ. ಒಂದು ವಸ್ತುವು ಮಬ್ಬಾಗಿ ಕಾಣಿಸಬಹುದು, ಆದರೆ ಅದು ಮಾನವರು ಗ್ರಹಿಸಲಾಗದ ಆವರ್ತನದಲ್ಲಿ ಉಜ್ಜ್ವಲವಾಗಿರಬಹುದು.

## ಉಲ್ಲೇಖಗಳು
ವರ್ಗ:ದೃಗ್ವಿಜ್ಞಾನ
ಕ್ಷೌರಿಕ

250px|right

**ಕ್ಷೌರಿಕ**ನು ಮುಖ್ಯವಾಗಿ ಪುರುಷರ ಮತ್ತು ಹುಡುಗರ ಕೂದಲನ್ನು ಕತ್ತರಿಸುವ, ಬಾಚಿ ಕಟ್ಟುವ, ಅಂದಗೊಳಿಸುವ, ವಿನ್ಯಾಸಗೊಳಿಸುವ ಮತ್ತು ಬೋಳಿಸುವ ವೃತ್ತಿ ಹೊಂದಿದ ವ್ಯಕ್ತಿ. 

## ಇತಿವೃತ್ತ
* ಮಕ್ಕಳಿಂದಿಡಿದು ಮುದುಕರವರೆಗೂ ಎಲ್ಲರಿಗೂ ಅನಿವಾರ್ಯವಾಗಿ ಬೇಕಾದ ವ್ಯಕ್ತಿ ಈತನಾಗಿದ್ದಾನೆ ಶ್ರೀಮಂತರಿಗೆ ಮಾತ್ರ ಕ್ಷೌರ ಮಾಡಿಸಿಕೊಳ್ಳುವ, ತಲೆಗೂದಲನ್ನು ಕತ್ತರಿಸಿ ಕೊಳ್ಳುವ ಅವಕಾಶವಿತ್ತು. ಆತನ ಸಂಬಳವೂ ಬಹಳ ಕಡಿಮೆ ಇತ್ತು.
* ಕಾಲ ಬದಲಾದಂತೆ ಎಲ್ಲಾ ಜಾತಿ, ಧರ್ಮ, ವರ್ಗಗಳ ಜನರಿಗೂ ಕ್ಷೌರಿಕ ಅಗತ್ಯವ್ಯಕ್ತಿಯಾಗತೊಡಗಿದ. ವಿಧ ವಿಧ ಶೈಲಿಯಲ್ಲಿ ಜನ ತಲೆಗೂದಲನ್ನು ಕತ್ತರಿಸಿಕೊಳ್ಳ ತೊಡಗಿದರು. ಒಂದು ಕಾಲದಲ್ಲಿ ಹೀನಾಯ ವೃತ್ತಿಯಾಗಿದ್ದ ಕ್ಷೌರಿಕ ಕಾಯಕ ಇಂದು ಗೌರವಯುತ ಕೆಲಸವಾಗಿ ಮಾರ್ಪಟ್ಟಿದೆ.
ಆಧುನಿಕತೆ ಬೆಳೆದಂತೆಲ್ಲಾ  ಕ್ಷೌರವಿನ್ಯಾಸದಲ್ಲಿ ಹೊಸ ಹೊಸ ಬದಲಾವಣೆಗಳಾಗಿ ಕ್ಷೌರಿಕರು ತಮ್ಮ ವ್ಯಾಪಾರ ವೃತ್ತಿಯನ್ನು ಬದಲಾಯಿಸಿಕೊಂಡಿದ್ದಾರೆ.  ಕ್ಷೌರದಂಗಡಿಗಳು ಸಾಮಾಜಿಕ ಸೇರಿಕೆ ಮತ್ತು ಸಾರ್ವಜನಿಕ ಸಂವಾದದ ಸ್ಥಳಗಳು ಕೂಡ. ಒಂದು ರೀತಿಯಲ್ಲಿ ಅದು ಅರಳಿಕಟ್ಟೆ ಇದ್ದಂತೆ. ಪ್ರತಿ ಊರುಗಳಲ್ಲಿಯೂ ಕ್ಷೌರಿಕನ ಅಂಗಡಿಳು ಇದ್ದೇ ಇರುತ್ತವೆ.

## ಪರಿಚಯ
* ಕೆಲವು ಸಂದರ್ಭಗಳಲ್ಲಿ, ಕ್ಷೌರದಂಗಡಿಗಳು ಸಾರ್ವಜನಿಕ ವೇದಿಕೆಗಳು ಕೂಡ. ಅವು ಮುಕ್ತ ಚರ್ಚೆಗಳು, ಸಾರ್ವಜನಿಕ ಕಳವಳಗಳನ್ನು ತಿಳಿಸುವ, ಮತ್ತು ನಾಗರಿಕರನ್ನು ಸಮಕಾಲೀನ ವಿಷಯಗಳ ಬಗ್ಗೆ ಚರ್ಚೆಗಳಲ್ಲಿ ತೊಡಗಿಸಿಕೊಳ್ಳುವ ನೆಲೆಗಳು. ಅವು ಪುರುಷ ಅಸ್ಮಿತೆಯನ್ನು ನಿರ್ಮಿಸಲು ಸಹಾಯಮಾಡುವುದರಲ್ಲೂ ಪ್ರಭಾವಶಾಲಿಯಾಗಿದ್ದವು.
* ಹಿಂದಿನ ಕಾಲದಲ್ಲಿ, ಕ್ಷೌರಿಕರು ಶಸ್ತ್ರಚಿಕಿತ್ಸೆ ಮತ್ತು ದಂತಚಿಕಿತ್ಸೆಯನ್ನೂ ನಡೆಸುತ್ತಿದ್ದರು. ನಿರಪಾಯ ಕತ್ತಿಗಳ ಅಭಿವೃದ್ಧಿ ಮತ್ತು ಗಡ್ಡಗಳ ಇಳಿಕೆಯಾಗುತ್ತಿರುವ ವ್ಯಾಪಕತೆಯೊಂದಿಗೆ, ಇಂಗ್ಲಿಷ್ ಮಾತನಾಡುವ ಸಂಸ್ಕೃತಿಗಳಲ್ಲಿ, ಬಹುತೇಕ ಕ್ಷೌರಿಕರು ಈಗ ಪುರುಷರ ಮುಖದ ಕೂದಲ ಬದಲು ನೆತ್ತಿ ಕೂದಲು ಕತ್ತರಿಸುವುದರಲ್ಲಿ ಪರಿಣಿತರಾಗಿದ್ದಾರೆ.
* ಐತಿಹಾಸಿಕವಾಗಿ, ಎಲ್ಲ ಕೇಶ ವಿನ್ಯಾಸಕರು ಕ್ಷೌರಿಕರೆಂದು ಪರಿಗಣಿತರಾಗಿದ್ದರು. ೨೦ನೇ ಶತಮಾನದಲ್ಲಿ, ಪ್ರಸಾಧನ ಕಲೆ ಕ್ಷೌರ ವೃತ್ತಿಯಿಂದ ಕವಲೊಡೆಯಿತು, ಮತ್ತು ಇಂದು ಕೇಶ ವಿನ್ಯಾಸಕರು ಕ್ಷೌರಿಕರು ಅಥವಾ ಪ್ರಸಾಧನ ವೃತ್ತಿಗರಾಗಿ ಪರವಾನಗಿ ಪಡೆದಿರಬಹುದು.

ವರ್ಗ:ವೈಯಕ್ತಿಕ ಆರೈಕೆ
ವರ್ಗ:ವೃತ್ತಿಗಳು
ಅಂಬಾರ

thumb|250px|ಚೀನಾದ ಒಂದು ಗದ್ದೆಯಲ್ಲಿ ಅಂಬಾರ
**ಅಂಬಾರ** ಗದ್ದೆಯಲ್ಲಿ ನೆಲದ ಮೇಲೆ ಇರಿಸಲಾದ ಕತ್ತರಿಸಿದ ಧಾನ್ಯ ಕಣಿಕೆಗಳ ಪಟ್ಟಿಗಳ ಒಂದು ವೃತ್ತಾಕಾರದ ಅಥವಾ ಗೋಲಾಕಾರದ ಜೋಡಣೆ. ಸಾಮಾನ್ಯವಾಗಿ ಒಕ್ಕಣೆಗೆ ಸಿದ್ಧಮಾಡಲು ಗೋಧಿ, ಜವೆ ಮತ್ತು ತೋಕೆಗೋಧಿಯಂತಹ ಧಾನ್ಯಗಳ ಗುಚ್ಛಗಳನ್ನು ಅಂಬಾರ ಮಾಡಬಹುದು.

ಈ ಅಭ್ಯಾಸಗಳ ಉದ್ದೇಶ ಎತ್ತಿಕೊಂಡು ದೀರ್ಘಕಾಲೀನ ಶೇಕರಣೆಗಾಗಿ ತರುವ ತನಕ ಒಕ್ಕಣೆ ಮಾಡದ ಧಾನ್ಯ, ಒಣಹುಲ್ಲು ಅಥವಾ ಮೇವನ್ನು ತೇವಾಂಶದಿಂದ ರಕ್ಷಿಸುವುದು. ಅಂಬಾರದಲ್ಲಿದ್ದಾಗ ಒಕ್ಕಣೆ ಮಾಡದ ಧಾನ್ಯ ಕೆಡದಂತೆ ಇರುತ್ತದೆ.

ಹುಲ್ಲಿನ ಆರು, ಹತ್ತು ಅಥವಾ ಹದಿನೈದು ಕಟ್ಟುಗಳನ್ನು ಗದ್ದೆಯಲ್ಲಿ ಒಂದುಗೂಡಿಸಲಾಗುತ್ತಿತ್ತು. ಈಗ ಇದಕ್ಕೆ ಅಂಬಾರ ಯಂತ್ರವನ್ನು ಬಳಸಲಾಗುತ್ತದೆ. ಅಂಬಾರದ ಬಂಡಿ ಕಟ್ಟುಗಳನ್ನು ಹಿಡಿದಿಟ್ಟುಕೊಳ್ಳಲು ನಾಲ್ಕರಿಂದ ಆರು ಬೆರಳುಗಳನ್ನು ಹೊಂದಿರುತ್ತದೆ.

ಯಾಂತ್ರಿಕ ಕಟಾವು ರೂಢಿಯಲ್ಲಿ ಬರುವವರೆಗೆ, ಕೈಯಾರೆ ಧಾನ್ಯಗಳ ಗುಚ್ಛವನ್ನು ಕತ್ತರಿಸಿ, ಕಟ್ಟುಗಳಾಗಿ ಕಟ್ಟಿ, ಅವುಗಳನ್ನು ಒಂದರ ವಿರುದ್ಧ ಮತ್ತೊಂದನ್ನು ಲಂಬವಾಗಿ ಮೆದೆಹಾಕಿ, ಗಾಳಿಯಲ್ಲಿ ಒಣಗಲು ಅಂಬಾರ ರೂಪಿಸುವುದು ಒಂದು ಸಾಮಾನ್ಯ ಕೃಷಿ ಪದ್ಧತಿಯಾಗಿತ್ತು.

## ಉಲ್ಲೇಖಗಳು
ವರ್ಗ:ಕೃಷಿ
ವರ್ಗ:ಆಹಾರ
ಗಂಗರಾಂ ಚಂಡಾಳ

**ಗಂಗರಾಂ ಚಂಡಾಳ** ಕನ್ನಡದ ಕವಿ, ವಿಮರ್ಶಕ, ಸಂಶೋಧಕ, ಅನುವಾದಕ, ಚತುರ್ಭಾಷಾ ಪರಿಣತ, ಕಲಾವಿದ, ಬಂಡಾಯ ಸಾಹಿತಿ-ಹೀಗೆ ಬಹುಮುಖ ವ್ಯಕ್ತಿತ್ವವನ್ನು ಹೊಂದಿದವರು. ಇವರ ಕವನಗಳು ಹಿಂದಿ ಹಾಗೂ ಬಂಗಾಲಿ ಭಾಷೆಗೆ ಅನುವಾದಗೊಂಡಿವೆ.

## ಜನನ/ಜೀವನ
ಗಂಗರಾಂ ಚಂಡಾಳ ೧೮ ಜೂನ್ ೧೯೬೧ರಂದು ಯಡಹಳ್ಳಿ, ಕೋಲಾರ ಜಿಲ್ಲೆಯಲ್ಲಿ ಜನಿಸಿದರು. ತಂದೆ ವೆಂಕಟಪ್ಪ, ತಾಯಿ ವೆಂಕಟಗಿರಿಯಮ್ಮ. ೧೯೮೫ರಲ್ಲಿ ಮಂಡ್ಯದ ಪಿ.ಇ.ಎಸ್ ಇಂಜಿನಿಯರಿಂಗ್ ಕಾಲೇಜಿನಲ್ಲಿ ಓದಿ, ೧೯೯೪ರಲ್ಲಿ ಮೈಸೂರು ಮುಕ್ತ ವಿಶ್ವವಿದ್ಯಾನಿಲಯದಿಂದ ಸಮಾಜಶಾಸ್ತ್ರ ಎಂ.ಎ ಮಾಡಿ, ೨೦೦೫ ರಲ್ಲಿ ಯು.ಆರ್.ಪಿ ವತಿಯಿಂದ ಎಂ.ಟೆಕ್ ವ್ಯಾಸಂಗ ಪೂರೈಸಿದ್ದಾರೆ. ಇವರು ಕನ್ನಡ, ತೆಲುಗು, ಇಂಗ್ಲೀಷ್,  ಹಿಂದಿ ಭಾಷೆಗಳನ್ನು ಬಲ್ಲವರಾಗಿದ್ದಾರೆ.

## ಸಾಮಾಜಿಕ ಸೇವೆಗಳು
ಕರ್ನಾಟಕ ಅಂಬೇಡ್ಕರ್ ಗ್ರಾಮ ಸಮಾಜ(ರಿ)ವತಿಯಿಂದ ಹಲವಾರು ಸಾಮಾಜಿಕ ಸೇವೆಯಲ್ಲಿ ನಿರತ. ಗೋಕಾಕ್ ಚಳುವಳಿ, ಬಂಡಾಯ ಸಾಹಿತ್ಯ ಚಳುವಳಿ, ದಲಿತ ಚಳುವಳಿಯಲ್ಲಿ ಸಕ್ರಿಯವಾಗಿ ಪಾಲ್ಗೊಂಡಿದ್ದಾರೆ. ಕನ್ನಡ ಸಾಹಿತ್ಯ ಪರಿಷತ್‍ನ ಆಜೀವ ಸದಸ್ಯರು. ೬೮ನೇ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ವಿಚಾರಶೀಲ ವಿಷಯ ಮಂಡನೆ. ಅಲ್ಲದೆ ೭೮ನೇ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ, ಮೈಸೂರು ದಸರಾ ಕವಿಗೋಷ್ಠಿಯಲ್ಲಿ, ಪಟ್ಟದ ಕಲ್ಲು ಉತ್ಸವ ಮತ್ತು ಬಂಡಾಯ ಸಾಹಿತ್ಯ ಕವಿಗೋಷ್ಠಿಗಳಲ್ಲಿ ಭಾಗವಹಿಸಿದ್ದಾರೆ.

## ಕೃತಿಗಳು
### ಕವನ ಸಂಕಲನ
# ಚಂಡಾಲರ ಕೂಗು
# ಟೀಚರ್ಸ ಲರ್ನಿಂಗ್ ಸ್ಕಿಲ್
# ಧರ್ಮದ ಹಕ್ಕಿ
# ಜೀವಸೆಲೆ
### ವಿಚಾರ ಕೃತಿ
# ವಿವಾಹ ಒಂದು ಅಧ್ಯಯನ
# ಕರ್ನಾಟಕ ದಲಿತ ಚಳುವಳಿ ಮತ್ತು ಡಾ.ಅಂಬೇಡ್ಕರ್
# ಸಾಂಕೇತಿಕ 
# ಚಲೋ ಉಡುಪಿ
# ಮಹಿಳಾ
# ಪ್ರಸ್ತುತ ಅಪ್ರಸ್ತುತ

### ಕಾವ್ಯ
ಬೆವರ ಬಸಿರ ಬೆಂಕಿ

### ವ್ಯಕ್ತಿ ಚಿತ್ರ
ಕೋಪರ್ನಿಕಸ್

### ಸಂಪಾದನೆ
ಮೀಸಲಾತಿ: ಒಂದು ಪ್ರಶ್ನೆ-ಒಂದು ವಿಶ್ಲೇಷಣೆ.

## ಬಿರುದು/ಪ್ರಶಸ್ತಿ/ಗೌರವ/ಪುರಸ್ಕಾರಗಳು
# ಜೀವಸೆಲೆ ಕವನ ಸಂಕಲಕ್ಕೆ ಪ್ರಥಮ ಬಹುಮಾನ-ಕೋಲಾರ ಕನ್ನಡ ಸಾಹಿತ್ಯ ಪರಿಷತ್‍ ಏರ್ಪಡಿಸಿದ್ದ ಜಿಲ್ಲಾ ಕಾವ್ಯ ಸ್ಪರ್ಧೆಯಲ್ಲಿ.
# ೧೯೯೮ ರಲ್ಲಿ ನಾಡಚೇತನ ಎಂಬ ಬಿರುದು. ಬೆಂಗಳೂರಿನ ರಂಗಚೇತನ ಕಲಾವಿದರು ಮತ್ತು ಸಾಹಿತ್ಯ ಚಟುವಟಿಕೆಗಳಿಗಾಗಿ.
# ೧೯೯೯ ರಲ್ಲಿ ಡಾ.ಅಂಬೇಡ್ಕರ್ ಫೆಲೋಶಿಫ್ ರಾಷ್ಟ್ರೀಯ ಪುರಸ್ಕಾರ-ಭಾರತೀಯ ದಲಿತ ಸಾಹಿತ್ಯ ಅಕಾಡೆಮಿ ನವದೆಹಲಿ.

## ಆಕರಗಳು
# ಮೀಸಲಾತಿ: ಒಂದು ಪ್ರಶ್ನೆ-ಒಂದು ವಿಶ್ಲೇಷಣೆ.

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತಿ
ಗಂಜಿ

ತೋಕೆಗೋಧಿಯ ಗಂಜಿ|thumb|right
**ಗಂಜಿ** ರುಬ್ಬಿದ, ಜಜ್ಜಿದ ಅಥವಾ ಕತ್ತರಿಸಿದ ಪಿಷ್ಟ ಹೊಂದಿದ ಸಸ್ಯಗಳನ್ನು - ಸಾಮಾನ್ಯವಾಗಿ ಧಾನ್ಯಗಳನ್ನು ನೀರು ಅಥವಾ ಹಾಲಿನಲ್ಲಿ ಬೇಯಿಸಿ ತಯಾರಿಸಲಾದ ಒಂದು ಖಾದ್ಯ. ಅದನ್ನು ಹಲವುವೇಳೆ ಸಿಹಿ ಖಾದ್ಯ ತಯಾರಿಸಲು ಸಕ್ಕರೆ, ಜೇನು ಇತ್ಯಾದಿಗಳಂತಹ ರುಚಿಕಾರಕಗಳೊಂದಿಗೆ, ಅಥವಾ ಉಪ್ಪುಖಾರದ ಖಾದ್ಯ ತಯಾರಿಸಲು ಸಂಬಾರ ಪದಾರ್ಥಗಳು, ತರಕಾರಿಗಳು ಇತ್ಯಾದಿಗಳೊಂದಿಗೆ ಬೆರೆಸಿ ಬೇಯಿಸಲಾಗುತ್ತದೆ ಅಥವಾ ಬಡಿಸಲಾಗುತ್ತದೆ. ಅದನ್ನು ಸಾಮಾನ್ಯವಾಗಿ ಬೋಗುಣಿಯಲ್ಲಿ ಬಿಸಿಯಾಗಿ ಬಡಿಸಲಾಗುತ್ತದೆ.

ಕರ್ನಾಟಕದ ಕರಾವಳಿ ಪ್ರದೇಶದಲ್ಲಿ ಗಂಜಿ ಅಂದರೆ ಬೇಯಿಸಿ ನೀರು ಬಸಿಯದ ಅನ್ನ.  ಗಂಜಿಯ ಕುಡಿದರು ಗಂಡನ ಮನೆಲೇಸು ಎಂಬ ಜನಪದ ಮಾತಿದೆ.  

ಉತ್ತರ ಅಮೇರಿಕಾದಲ್ಲಿ ಗಂಜಿಯೆಂದರೆ ಸಾಮಾನ್ಯವಾಗಿ ತೋಕೆಗೋಧಿ ಗಂಜಿ, ಇದನ್ನು ಬೆಳಿಗ್ಗೆ ತಿಂಡಿಗೆ ಉಪ್ಪು, ಸಕ್ಕರೆ, ಹಾಲು, ಕೆನೆ, ಅಥವಾ ಬೆಣ್ಣೆ, ಮತ್ತು ಕೆಲವೊಮ್ಮೆ ಇತರ ರುಚಿಕಾರಕಗಳೊಂದಿಗೆ ತಿನ್ನಲಾಗುತ್ತದೆ.

ಗಂಜಿಗೆ ಬಳಸಲಾದ ಇತರ ಧಾನ್ಯಗಳು ರವೆ, ಅಕ್ಕಿ, ಗೋಧಿ, ಜವೆ, ಮೆಕ್ಕೆ ಜೋಳ, ಬಕ್‍ವೀಟ್ಅನ್ನು ಒಳಗೊಂಡಿವೆ.

ಆಫ್ರಿಕಾದ ಹೆಚ್ಚಿನ ಭಾಗಗಳಲ್ಲಿ ಗಂಜಿ ಒಂದು ಪ್ರಧಾನ ಆಹಾರವಾಗಿದೆ, ಮತ್ತು ಐತಿಹಾಸಿಕವಾಗಿ ಉತ್ತರ ಯೂರೋಪ್ ಮತ್ತು ರಷ್ಯಾದಲ್ಲಿ ಆಗಿತ್ತು.

ಗಂಜಿ ಜೀರ್ಣಿಸಲು ಸುಲಭ, ಹಾಗಾಗಿ ಅದನ್ನು ಸಾಂಪ್ರದಾಯಿಕವಾಗಿ ಅನೇಕ ಸಂಸ್ಕೃತಿಗಳಲ್ಲಿ ರೋಗಿಗಳಿಗೆ ಆಹಾರವಾಗಿ ಬಳಸಲಾಗುತ್ತದೆ, ಮತ್ತು ಹಲವುವೇಳೆ ತರಬೇತಿಯಲ್ಲಿ ಕ್ರೀಡಾಪಟುಗಳಿಂದ ತಿನ್ನಲ್ಪಡುತ್ತದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ವಿ. ಮುನಿವೆಂಕಟಪ್ಪ

**ಡಾ.ವಿ.ಮುನಿವೆಂಕಟಪ್ಪ** ಕನ್ನಡದ ಕವಿ, ವಿಮರ್ಶಕ, ಪ್ರಬುದ್ಧ ಚಿಂತಕ, ಸಂಶೋಧಕ, ಬಂಡಾಯ ಸಾಹಿತಿ, ಹೋರಾಟಗಾರ - ಹೀಗೆ ಬಹುಮುಖ ವ್ಯಕ್ತಿತ್ವವನ್ನು ಹೊಂದಿದವರು. ಡಾ.ವಿ.ಮುನಿವೆಂಕಟಪ್ಪನವರಿಗೆ ಬರವಣಿಗೆ ಬಂಡೇಳುವ ಪ್ರಮುಖ ಅಸ್ತ್ರವಾಯಿತು. 

## ಜನನ/ಜೀವನ
ಇವರು ಕೋಲಾರ ತಾಲ್ಲೋಕಿನ ಯಡಹಳ್ಳಿಯಲ್ಲಿ ೧೯೪೯ ಏಪ್ರಿಲ್ ೧೦ ರಂದು ಬಡ ಕುಟುಂಬವೊಂದರಲ್ಲಿ ಜನಿಸಿದರು. ತಂದೆ ವೆಂಕಟಪ್ಪ, ತಾಯಿ ವೆಂಕಟಗಿರಿಯಮ್ಮ. ವಿಜ್ಞಾನ ಪದವೀಧರರು. ಕಷ್ಟಪಟ್ಟು ಕೃಷಿ ವಿಷಯದಲ್ಲಿ ಎಂ.ಎಸ್ಸಿ ಪದವಿ ಗಳಿಸಿ, ಅನಂತರ ಗಂಭೀರ ಅಧ್ಯಯನ ನಡೆಸಿ ಕೃಷಿ ವಿಶ್ವವಿದ್ಯಾನಿಲಯದಿಂದ ಪಿಎಚ್.ಡಿ ಪದವಿ ಪಡೆದರು. ಬಿ.ಇ.ಡಿ ಸರ್ಕಾರಿ ಅಧಿಕಾರಿಯಾಗಿದ್ದರು. ೧೯೬೮ರಲ್ಲಿ ಡಿ.ತಿಮ್ಮರಾಯಪ್ಪನವರ ನೇತೃತ್ವದಲ್ಲಿ ದಲಿತ ಕ್ರಿಯಾ ಸಮಿತಿ ಮತ್ತು ದಲಿತ ಸಂಘರ್ಷ ಸಮಿತಿಯಲ್ಲಿ ಸಕ್ರಿಯವಾಗಿ ತಮ್ಮನ್ನು ತೊಡಗಿಸಿಕೊಂಡರು.

## ನಿರ್ವಹಿಸಿದ ಕರ್ತವ್ಯಗಳು
# ಕರ್ನಾಟಕ ದಲಿತ ಲೇಖಕ-ಕಲಾವಿದರ ಬಳಗದ ಸಂಚಾಲಕರಾಗಿ
# ಕರ್ನಾಟಕ ವಿಚಾರವಾದಿ ಒಕ್ಕೂಟದ ಅಧ್ಯಕ್ಷರಾಗಿ
# ಮೈಸೂರಿನ ಚೇತನ ಟ್ರಸ್ಟ್ ನ ಅಧ್ಯಕ್ಷರಾಗಿ
# ದಲಿತ ಸಾಹಿತ್ಯ ಸಂಘಟನೆಯ ಸಕ್ರಿಯ ಸದಸ್ಯರು
# ಬಂಡಾಯ ಸಾಹಿತ್ಯ ಸಂಘಟನೆಯ ಸಕ್ರಿಯ ಸದಸ್ಯರು
# ಕರ್ನಾಟಕ ದಲಿತ ಚಳುವಳಿಯ ಸ್ಥಾಪಕ ಸದಸ್ಯರು

## ಸಾಹಿತ್ಯ ಸೇವೆ
### ಕಾವ್ಯ ಕೃತಿಗಳು
# ಕೆಂಡದ ನಡುವೆ -೧೯೮೨
# ಸ್ವಾಭಿಮಾನದ ಬೀಡಿಗೆ-೧೯೮೯
# ಕಾಡು ಕಣಿವೆಯ ಹಕ್ಕಿ-೨೦೦೦
# ಬುದ್ಧ ಮತ್ತು ಅಂಗುಲಿ ಮಾಲ-

### ನಾಟಕಗಳು
# ಬಾಲಕ ಅಂಬೇಡ್ಕರ್
# ಮಹಾಚೇತನ ಅಂಬೇಡ್ಕರ್
# ಐಕ್ಯಗೀತೆ

### ಸಂಪಾದಿತ ಕೃತಿಗಳು
# ದಲಿತ ಚಳುವಳಿ-ಒಂದು ಅವಲೋಕನ-೧೯೯೮
# ದಲಿತ ಸಾಹಿತ್ಯ ದರ್ಶನ
# ದಲಿತ ಚೇತನ
# ಬಹುಜನ ಕಾವ್ಯ
# ಮತಾಂತರ ಮತ್ತು ಇತರ ಲೇಖನಗಳು
# ದಲಿತ ಸಾಹಿತ್ಯ ಸಂವಾದ
# ದಲಿತ ಚಳುವಳಿ ಮತ್ತು ಸಾಹಿತ್ಯ
### ಆತ್ಮಕಥೆ
ಅಂತ್ಯಜನ ಅಂತರಂಗ
### ಸಂಪುಟಗಳು
ದಲಿತ ಚಳುವಳಿ ಚರಿತ್ರೆ-ಸಂಪುಟ ೧ರಿಂದ ೧೦ರವರೆಗೆ
{{colend|2

## ಪ್ರಶಸ್ತಿ/ಬಿರುದು/ಗೌರವ ಪುರಸ್ಕಾರ
# ಡಾ.ಬಿ.ಆರ್.ಅಂಬೇಡ್ಕರ್ ಪ್ರಶಸ್ತಿ-೧೯೮೮-ಭಾರತೀಯ ದಲಿತ ಸಾಹಿತ್ಯ ಅಕಾಡೆಮಿ, ನವದೆಹಲಿ
# ಡಾ.ಬಿ.ಆರ್.ಅಂಬೇಡ್ಕರ್ ಪ್ರಶಸ್ತಿ-೨೦೦೨-ಕರ್ನಾಟಕ ಸರ್ಕಾರದಿಂದ
# ಮೈಸೂರು ರತ್ನ ಪ್ರಶಸ್ತಿ-೨೦೦೩-ಮೈಸೂರು ಸಾಂಸ್ಕೃತಿಕ ಪ್ರತಿಷ್ಠಾನ
 
## ಉಲ್ಲೇಖಗಳು
__FORCETOC__

ವರ್ಗ:ಕನ್ನಡ ಸಾಹಿತಿಗಳು
ಅಂಬಾರಿ

thumb|210px|ತಿರುವಾಂಕೂರು ಮಹಾರಾಜನ ಆನೆಗಳ ಅಂಬಾರಿ

**ಅಂಬಾರಿ** ಆನೆ, ಅಥವಾ ಸಂದರ್ಭಾನುಸಾರ ಒಂಟೆಗಳಂತಹ ಇತರ ಯಾವುದೇ ಪ್ರಾಣಿಯ ಬೆನ್ನಿನ ಮೇಲೆ ಇರಿಸಲಾದ ಒಂದು ಬಂಡಿ, ಮತ್ತು ಇದನ್ನು ಹಿಂದೆ ಬಹುತೇಕ ಹಲವುವೇಳೆ ಶ್ರೀಮಂತ ಜನರನ್ನು ಸಾಗಿಸಲು ಅಥವಾ ಬೇಟೆ ಅಥವಾ ಯುದ್ಧದಲ್ಲಿ ಬಳಸಲಾಗುತ್ತಿತ್ತು. ಅದು ಮಾಲೀಕನ ಸಂಪತ್ತಿನ ಸಂಕೇತವೂ ಆಗಿತ್ತು, ಹಾಗಾಗಿ ಅದು ದುಬಾರಿ ರತ್ನಗಳಿಂದ ಅಲಂಕೃತವಾಗಿರುತ್ತಿತ್ತು.

ಚಿನ್ನದ ಅಂಬಾರಿ, ತಿರುವಾಂಕೂರು ರಾಜರು ಬಳಸಿದ್ದು ತಿರುವನಂತಪುರಂನ ನೇಪಿಯರ್ ಸಂಗ್ರಹಾಲಯದಲ್ಲಿ ಪ್ರದರ್ಶನದಲ್ಲಿರುವುದು, ಮತ್ತು ಸಾಂಪ್ರದಾಯಿಕವಾಗಿ ಪ್ರಸಿದ್ಧ ಮೈಸೂರು ದಸರಾದ ಜಂಬೂಸವಾರಿಯಲ್ಲಿ ಬಳಸಲಾಗುವ ಅಂಬಾರಿ ಅತ್ಯಂತ ಗಮನಾರ್ಹವಾಗಿವೆ. ರಾಜಸ್ಥಾನದ ಜೋಧ್‍ಪುರ್‍ನ ಮೆಹ್ರನ್‍ಗಢ್ ಕೋಟೆಯ ಸಂಗ್ರಹಾಲಯ ಅರಸೊತ್ತಿಗೆಯ ಅಂಬಾರಿಗಳ ಮಂದಿರವನ್ನು ಹೊಂದಿದೆ.

ಪ್ರಸ್ತುತ ಸಮಯದಲ್ಲಿ, ಆಗ್ನೇಯ ಏಷ್ಯಾದಲ್ಲಿ ಅಂಬಾರಿಗಳನ್ನು ಮುಖ್ಯವಾಗಿ ಪ್ರವಾಸಿ ಅಥವಾ ವಾಣಿಜ್ಯ ಉದ್ದೇಶಗಳಿಗಾಗಿ ಬಳಸಲಾಗುತ್ತದೆ. ಇವು ವಿವಾದದ ವಸ್ತುವಾಗಿವೆ ಏಕೆಂದರೆ ಪ್ರಾಣಿ ಹಕ್ಕುಗಳ ಗುಂಪುಗಳು ಮತ್ತು ಮಿಲೇನಿಯಮ್ ಎಲಿಫೆಂಟ್ ಫೌಂಡೇಶನ್‍ನಂತಹ ಸಂಸ್ಥೆಗಳು, ಅಂಬಾರಿಗಳು ಆನೆಯ ಬೆನ್ನುಹುರಿ, ಶ್ವಾಸಕೋಶಗಳು, ಮತ್ತು ಇತರ ಅಂಗಗಳಿಗೆ ಶಾಶ್ವತ ಹಾನಿ ಉಂಟುಮಾಡಬಹುದು ಮತ್ತು ಪ್ರಾಣಿಯ ಆಯಸ್ಸನ್ನು ಗಣನೀಯವಾಗಿ ಕಡಿಮೆಮಾಡಬಹುದು ಎಂಬ ಮಾಹಿತಿಯನ್ನು ಉದಾಹರಿಸಿ, ಅಂಬಾರಿಯ ಬಳಕೆಯನ್ನು ಮುಕ್ತವಾಗಿ ಟೀಕಿಸುತ್ತವೆ. 

## ಉಲ್ಲೇಖಗಳು
ವರ್ಗ:ವಾಹನಗಳು
ಬಾಣ

:***ಅಂಬು** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ನೀರಿನ** ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.*
300px|thumb

**ಬಾಣ** ಬಿಲ್ಲಿನಿಂದ ಹೊಡೆಯಲಾದ ಉದ್ದನೆಯ ಹಿಡಿ ಹೊಂದಿರುವ ಉತ್‍ಕ್ಷೇಪಕ. ಇದು ದಾಖಲಿತ ಇತಿಹಾಸಕ್ಕಿಂತ ಮುಂಚಿನಿಂದಲೇ ಇದೆ ಮತ್ತು ಬಹುತೇಕ ಸಂಸ್ಕೃತಿಗಳಿಗೆ ಸಾಮಾನ್ಯವಾಗಿದೆ. ಬಾಣವು ಸಾಮಾನ್ಯವಾಗಿ ಮುಂತುದಿಗೆ ಅಂಬುತಲೆಯನ್ನು ಜೋಡಿಸಲಾದ ಹಿಡಿ, ಮತ್ತು ಇನ್ನೊಂದು ತುದಿಗೆ ಉತ್‍ಕ್ಷೇಪಕ ರೆಕ್ಕೆಗಳು ಮತ್ತು ಕಚ್ಚನ್ನು ಹೊಂದಿರುತ್ತದೆ.

ಬಾಣಗಳನ್ನು ಹೊಡೆಯಲು ಬಿಲ್ಲುಗಳ ಬಳಕೆಯ ಅತ್ಯಂತ ಹಳೆಯ ಪುರಾವೆ ೧೦,೦೦೦ ವರ್ಷ ಹಿಂದಿನ ಕಾಲದ್ದಾಗಿದೆ; ಇದು ಹ್ಯಾಂಬರ್ಗ್‍ನ ಉತ್ತರಕ್ಕೆ ಆರೆನ್ಸ್‌ಬರ್ಗ್ ಕಣಿವೆಯಲ್ಲಿ ಕಂಡುಬರುವ ಪೈನ್‍ವುಡ್ ಬಾಣಗಳನ್ನು ಆಧರಿಸಿದೆ. ಅಮೇರಿಕ ಖಂಡಗಳಲ್ಲಿ ಬಿಲ್ಲುಗಾರಿಕೆಯು ಆರ್ಕ್ಟಿಕ್ ಸಣ್ಣ ಉಪಕರಣ ಸಂಪ್ರದಾಯದೊಂದಿಗೆ, ಸುಮಾರು ೪,೫೦೦ ವರ್ಷ ಹಿಂದೆ ಆಗಮಿಸಿದೆ ಎಂದು ತೋರುತ್ತದೆ.

ಬಾಣದ ಗಾತ್ರಗಳು ಸಂಸ್ಕೃತಿಗಳಾದ್ಯಂತ ಬಹಳ ಬದಲಾಗುತ್ತವೆ, ೧೮ ಅಂಗುಲದಿಂದ ಹಿಡಿದು ಐದು ಅಡಿವರೆಗೆ. ಆದರೆ, ಬಹುತೇಕ ಆಧುನಿಕ ಬಾಣಗಳು ೭೫ ಸೆ.ಮಿ. ನಿಂದ ೯೬ ಸ್.ಮಿ. ವರೆಗೆ ಇರುತ್ತವೆ. ಬಹಳ ಗಿಡ್ಡ ಬಾಣಗಳನ್ನು ಬಳಸಲಾಗಿದೆ, ಮತ್ತು ಇವನ್ನು ಬಿಲ್ಲು ಅಥವಾ ಬಿಲ್ಲುಗಾರನ ಮಣಿಕಟ್ಟಿಗೆ ಲಗತ್ತಾದ ಮಾರ್ಗದರ್ಶಕ ಸಾಧನದ ಮೂಲಕ ಹೊಡೆಯಲಾಗುತ್ತದೆ. ಇವು ಹೆಚ್ಚು ಭಾರ ಬಾಣಗಳಿಗಿಂತ ಹೆಚ್ಚು ದೂರ ಹಾರಬಹುದು, ಮತ್ತು ಸೂಕ್ತ ಸಾಧನವಿಲ್ಲದ ಶತ್ರು ಅವುಗಳಿಗೆ ಪ್ರತ್ಯುತ್ತರ ನೀಡಲು ಅಸಮರ್ಥನಾಗಬಹುದು.

## ಉಲ್ಲೇಖಗಳು
ವರ್ಗ:ಆಯುಧಗಳು
ಬತ್ತಳಿಕೆ

thumb

**ಬತ್ತಳಿಕೆ**ಯು ಬಾಣಗಳು, ಕ್ವಾರಲ್‍ಗಳು, ಅಥವಾ ಈಟಿಗಳನ್ನು ಇಡಲು ಒಂದು ಧಾರಕ. ಅದನ್ನು ಬಿಲ್ಲುಗಾರಿಕೆಯ ಬಗೆ ಮತ್ತು ಬಿಲ್ಲುಗಾರನ ವೈಯಕ್ತಿಕ ಆದ್ಯತೆಯನ್ನು ಆಧರಿಸಿ, ಬಿಲ್ಲುಗಾರನ ಶರೀರ, ಬಿಲ್ಲು, ಅಥವಾ ನೆಲದ ಮೇಲೆ ಒಯ್ಯಬಹುದು. ಬತ್ತಳಿಕೆಗಳನ್ನು ಸಾಂಪ್ರದಾಯಿಕವಾಗಿ ಚಕ್ಕಳ, ಕಟ್ಟಿಗೆ, ತುಪ್ಪಳ ಮತ್ತು ಇತರ ನೈಸರ್ಗಿಕ ವಸ್ತುಗಳಿಂದ ತಯಾರಿಸಲಾಗುತ್ತಿತ್ತು, ಆದರೆ ಈಗ ಹಲವುವೇಳೆ ಲೋಹ ಅಥವಾ ಪ್ಲಾಸ್ಟಿಕ್‍ನಿಂದ ತಯಾರಿಸಲ್ಪಡುತ್ತವೆ.

ನಡುಪಟ್ಟಿಗೆ ತೂಗುಹಾಕಿದ ಚಪ್ಪಟೆ ಅಥವಾ ಸುರುಳಿಯಾಕಾರದ ಧಾರಕ ಅತ್ಯಂತ ಸಾಮಾನ್ಯ ಶೈಲಿಯ ಬತ್ತಳಿಕೆ. ಇವು ಉತ್ತರ ಅಮೇರಿಕಾದಿಂದ ಹಿಡಿದು ಚೀನಾದವರೆಗೆ ಅನೇಕ ಸಂಸ್ಕೃತಿಗಳಾದ್ಯಂತ ಕಂಡುಬರುತ್ತವೆ.

ಬೆನ್ನಿಗೆ ತೂಗುಹಾಕಿದ ಬತ್ತಳಿಕೆಗಳು ಬಿಲ್ಲುಗಾರನ ಬೆನ್ನಿಗೆ ಕಟ್ಟುಪಟ್ಟಿಗಳಿಂದ ಕಟ್ಟಲ್ಪಡುತ್ತವೆ ಮತ್ತು ಕಚ್ಚು ತುದಿಗಳು ಪ್ರಬಲ ಕೈಯ ಹೆಗಲ ಮೇಲೆ ಚಾಚಿರುತ್ತವೆ. ಬಾಣಗಳನ್ನು ಕಚ್ಚುಗಳ ಮೂಲಕ ಕ್ಷಿಪ್ರವಾಗಿ ಹೆಗಲ ಮೇಲಿಂದ ಹೊರಸೆಳೆಯಬಹುದು.

ಭೂ ಬತ್ತಳಿಕೆಯನ್ನು ಬಿಲ್ಲುಗಾರನು ಸ್ಥಿರ ಸ್ಥಳದಿಂದ ಹೊಡೆಯುತ್ತಿರುವಾಗ ಗುರಿಯಿಡುವಿಕೆ ಅಥವಾ ಯುದ್ದ ಎರಡರಲ್ಲೂ ಬಳಸಲಾಗುತ್ತದೆ.

ವರ್ಗ:ಬಿಲ್ಲುಗಾರಿಕೆ
ಲಲಿತ್ ಗ್ರ್ಯಾಂಡ್

ಲಲಿತ್ ಗ್ರ್ಯಾಂಡ್ ಅರಮನೆ ಶ್ರೀನಗರದ ಹಿಮಾಲಯ ಪರ್ವತ ಸಾಲುಗಳ ನಡುವೆ ಮತ್ತು ಮೋಡಿಮಾಡುವ ದಾಲ್ ಸರೋವರದ ನಡುವೆ ನೆಲೆಸಿದೆ . ಪರಂಪರೆಯ ಸಾಕಾರರೂಪವಾಗಿದ್ದ ವಿಶ್ವದ ವರ್ಗ ಸೇವೆಗಳು ಮತ್ತು ಸೌಕರ್ಯಗಳನ್ನು ಈ ಹೋಟೆಲ್ ತನ್ನ ಜೀವಾಳವಾಗಿಸಿಕೊಂಡಿದೆ. ಪಕ್ಕದ ಗಾಲ್ಫ್ ಮತ್ತು ಅಧಿಕೃತ ಕಾಶ್ಮೀರಿ ಪಾಕಪದ್ಧತಿಯ ಶ್ರೇಣಿಯ ತನ್ನ ಹಿರಿಮೆಗೆ ಗರಿಯಂತಾಗಿಸಿಕೊಂಡಿದೆ.

## ಸ್ಥಳ
ಲಲಿತ್ ಗ್ರ್ಯಾಂಡ್ ಅರಮನೆ ಶ್ರೀನಗರದಲ್ಲಿ ಗುಪ್ಕರ್ ರಸ್ತೆಯಲ್ಲಿ ನೆಲೆಗೊಂಡಿದೆ. ರಾಯಲ್ ಸ್ಪ್ರಿಂಗ್ಸ್ ಗಾಲ್ಫ್ ಕೋರ್ಸ್ (ಅಂದಾಜು. 2 ಕಿಮೀ) ಮತ್ತು ಪಾನಿ ಮಂದಿರ (ಅಂದಾಜು. 5km) ಹೊಟೆಲ್ ಸಮೀಪದ ಪ್ರವಾಸಿ ತಾಣಗಳಾಗಿವೆ. ಆಕರ್ಷಣೆಯ ಇತರ ಸ್ಥಳಗಳಲ್ಲಿ ಚಷ್ಮಶಾಹಿ, ಪರಿ ಮಹಲ್ ಮತ್ತು ನೆಹರು ಗಾರ್ಡನ್ ಸೇರಿಕೊಂಡಿವೆ.ಶ್ರೀನಗರ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಅಂತರ: ಅಂದಾಜು. 15 ಕಿಲೋಮೀಟರ್  ಶ್ರೀನಗರ್ ರೈಲು ನಿಲ್ದಾಣದಿಂದ ಅಂತರ: ಅಂದಾಜು. 12km ದೂರದಲ್ಲಿ ನೆಲೆಸಿದೆ.

## ಹೋಟೆಲ್ ಸೌಲಭ್ಯಗಳು:
ಹೋಟೆಲ್ ಅಗತ್ಯ ಸೇವೆಗಳನ್ನು ಒದಗಿಸುತ್ತದೆ. ಕೊಠಡಿ ಸೇವೆ, ಮುಂದೆ ಮೇಜಿನ ಸೇವೆ, ದೈನಂದಿನ ಮನೆಗೆಲಸ ಇವೆ, 24 ಗಂಟೆಯ ಭದ್ರತೆ, ಸ್ಪಾ, 200 ಜನರು ಸಾಮರ್ಥ್ಯದ 3 ಔತಣಕೂಟ ಕೋಣೆಗಳು, ಒಳಾಂಗಣ ಈಜುಕೊಳ, ಶಾಪಿಂಗ್ ಸೌಲಭ್ಯ, ಸಹಾಯ ಸೌಲಭ್ಯಗಳು ಮತ್ತು ವ್ಯಾಪಾರ ಕೇಂದ್ರ, ಮಕ್ಕಳನ್ನು ನೋಡಿಕೊಳ್ಳುವ ಸೌಲಭ್ಯ ಮತ್ತು ಪೂರಕ  ಕಾರ್ ಪಾರ್ಕಿಂಗ್ ಸೌಲಭ್ಯ ಒಳಗೊಂಡಿದೆ. ಹೋಟೆಲ್ ಚಿನರ್ ಗಾರ್ಡನ್ ಹೆಸರಿನ ಒಂದು ಉತ್ತರ ಭಾರತೀಯ ರೆಸ್ಟೋರೆಂಟ್ ಹೊಂದಿದೆ, ಇದು ಒಂದು ಬಹು ತಿನಿಸು ರೆಸ್ಟೋರೆಂಟ್ ಆಗಿದೆ  ಮತ್ತು ಇದರ ಜೊತೆಗೆ  ಕಾಫಿ ಅಂಗಡಿ ಮತ್ತು ಬಾರ್ ಸೌಲಭ್ಯವನ್ನು ಹೋಟೆಲಿನ  'ದಲ್ ಬಾರ್' ಪುರೋಯಿಸುತ್ತದೆ .

## ಕೊಠಡಿ:
ಒಂದು ಬೆಡ್ರೂಮ್, ಅರಮನೆ ಕಾಟೇಜ್ - - ಎರಡು ಬೆಡ್ರೂಮ್, ಸೂಪರ್ ಡಿಲಕ್ಸ್ ಮೊದಲ ಮಹಡಿ ಕೊಠಡಿ, ಸೂಪರ್ ಡಿಲಕ್ಸ್ ನೆಲಮಹಡಿ ಕೊಠಡಿ ಮತ್ತು ಡಿಲಕ್ಸ್ ಮೊದಲ ಮಹಡಿ ರೂಮ್, ಅರಮನೆ ಸೂಟ್, ಮಹಾರಾಣಿ ಸೂಟ್ ಮಹಾರಾಜ ಸೂಟ್, ಅರಮನೆ ಕಾಟೇಜ್ ಸೇರಿದಂತೆ ವಿವಿಧ ರೂಮ್ಗಳ ಆಯ್ಕೆಗಳ ವ್ಯಾಪ್ತಿಯನ್ನು ಹೋಟೆಲ್ ನೀಡುತ್ತದೆ  .ಇದಲ್ಲದೆ ರೂಮಿನಲ್ಲಿಒಂದು ಇಲೆಕ್ಟ್ರಾನಿಕ್ ಲಾಕರ, ಮಿನಿಬಾರ್, ಚಹಾ ಮತ್ತು ಕಾಫಿ ತಯಾರಕ ಮಷೀನ್, ಹವಾಮಾನ ನಿಯಂತ್ರಣ ವ್ಯವಸ್ಥೆ, ಐರನ್ ಬೋರ್ಡ್ಹ, ಟೇಬಲ್ ಲ್ಯಾಂಪ್, ಬಣ್ಣದ ಟೆಲಿವಿಷನ್, ಸ್ನಾನ ಕಿರುಕೋಣೆ ಮತ್ತು ಹೇರ್ ದ್ರ್ಯೇರ್, ಅಲಾರಾಂ ಗಡಿಯಾರ ಸ್ನಾನಗೃಹ, ಬರೆಯುವ ಟೇಬಲ್ ಸೌಲಭ್ಯಗಳನ್ನು ಹೊಂದಿದೆ ಮತ್ತು ಮುಕ್ತವಾದ ಅಂತಾರಾಷ್ಟ್ರೀಯ ದೂರವಾಣಿ ಕರೆಗೆ  ಮತ್ತು Wi-Fi ಸಂಪರ್ಕ ಫೋನ್ ಡಯಲ್ ಸೌಲಭ್ಯವಿದೆ.

## ಉಲ್ಲೇಖ
ವರ್ಗ: ಹೊಟೆಲ್ ಗಳು
ಅರಕೇರಿಯ

**ಅರಕೇರಿಯ** ಅರಕೇರಿಯೇಸೀ ಕುಟುಂಬಕ್ಕೆ ಸೇರಿದ ನಿತ್ಯ ಹಸುರಾಗಿರುವ, ದೈತ್ಯಾಕಾರದ ಮರ. 
## ಪ್ರಭೇದಗಳು
ಇದರಲ್ಲಿ 15 ಪ್ರಭೇದಗಳಿದ್ದು ಇವು ಮುಖ್ಯವಾಗಿ ಆಸ್ಟ್ರೇಲಿಯ, ದಕ್ಷಿಣ ಅಮೆರಿಕ ಹಾಗೂ ಪೆಸಿಫಿಕ್ ದ್ವೀಪಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತವೆ. ಹೀಗೆ ಮೂಲತಃ ದಕ್ಷಿಣಾರ್ಧಗೋಳವಾದರೂ ಹಲವು ಪ್ರಭೇದಗಳನ್ನು ಪ್ರಪಂಚದ ಬೇರೆ ಬೇರೆ ದೇಶಗಳಲ್ಲೂ ಬೆಳೆಸಿದ್ದಾರೆ. ಭಾರತದಲ್ಲೂ ಇದರ ಪ್ರಭೇದಗಳಾದ ಕುಕಿಯೈ, ಕನಿಂಗ್‍ಹ್ಯಾಮಿಯೈ ಎಕ್ಸೆಲ್ಸ ಮತ್ತು ಇಂಬ್ರಿಕೇಟಗಳನ್ನು ಬೆಳೆಸಲಾಗುತ್ತಿದೆ.
## ಲಕ್ಷಣಗಳು
ಗೋಪುರಾಕೃತಿಯ ಈ ಮರ ಸಾಮಾನ್ಯವಾಗಿ 30-60 ಮೀ. ಎತ್ತರಕ್ಕೆ ಬೆಳೆದು, ಸುಮಾರು 3-4 ಮೀ. ದಪ್ಪವಿರುತ್ತದೆ. ಈ ಮರಕ್ಕೆ ಅದರದೇ ಆದ ವಿಶಿಷ್ಟ ಹಾಗೂ ಸುಂದರವಾದ ಆಕೃತಿ ಇದ್ದು ಉದ್ಯಾನಗಳಿಗೆ ಶೋಭೆಯನ್ನುಂಟುಮಾಡುತ್ತದೆ. ಮರದಿಂದ ಸುತ್ತಲೂ ಮೇಲ್ಮುಖವಾಗಿ ಬಾಗಿರುವ ರೆಂಬೆಗಳು ಹೊರಟಿರುತ್ತವೆ. ಕಾಂಡದಿಂದ ರಾಳ ತಯಾರಾಗುತ್ತದೆ. ಇದರ ಎಲೆಗಳು ಹಸುರು, ಚೂಪು ಮತ್ತು ಬಿರುಸು. ಕೆಲವು ಪ್ರಭೇದಗಳಲ್ಲಿ ಎರಡು ರೀತಿಯ ಎಲೆಗಳಿರುವುದೂ ಉಂಟು. ಈ ಜಾತಿಯಲ್ಲಿ ಗಂಡು ಮತ್ತು ಹೆಣ್ಣುಮರಗಳು ಬೇರೆ ಬೇರೆಯಾಗಿರುತ್ತವೆ. ಗಂಡುಮರದಲ್ಲಿ ಕೊಳವೆಯಾಕಾರದ ಗಂಡು ಶಂಕುಗಳಿರುತ್ತವೆ. ಪ್ರತಿಯೊಂದು ಶಂಕುವಿನಲ್ಲೂ ಒತ್ತಾಗಿ ಸುತ್ತುವರಿದು ಜೋಡಣೆಗೊಂಡಿರುವ ಅನೇಕ ಕೇಸರಗಳಿರುತ್ತವೆ. ಹೆಣ್ಣುಮರದಲ್ಲಿ ಗುಂಡಗಿರುವ ಹೆಣ್ಣು ಶಂಕುಗಳಿದ್ದು ಪ್ರತಿಯೊಂದರಲ್ಲಿಯೂ ಅನೇಕ ಅಂಡಕಧರ ಬೀಜಗಳಿವೆ. ಇವು ಪಟ್ಟಿಗೆ ಅಂಟಿಕೊಂಡಿರುತ್ತವೆ. ಈ ಮರದ ಹಲವಾರು ಪ್ರಭೇದಗಳನ್ನು ಸಾಮಾನ್ಯವಾಗಿ ಉದ್ಯಾನಗಳಲ್ಲೂ ತೋಟಗಳಲ್ಲೂ ಅಲಂಕಾರಕ್ಕಾಗಿ ಬೆಳೆಸುತ್ತಾರೆ. ಶೀತ ದೇಶಗಳಲ್ಲಿ ಈ ಮರಗಳನ್ನು ಎಳೆಯವಾಗಿರುವಾಗ ಕುಂಡಗಳಲ್ಲಿ ಬೆಳೆಸುತ್ತಾರೆ.
## ಉಪಯೋಗಗಳು
ಭಾರತದಲ್ಲಿ ಬೆಳೆಯುವ ಕನಿಂಗ್‍ಹ್ಯಾಮಿಯೈ ಪ್ರಭೇದದಿಂದ ಒಳ್ಳೆಯ ಬೆಲೆಬಾಳುವ ಚೌಬೀನೆ ದೊರಕುತ್ತದೆ. ಇದನ್ನು ಬೀರು, ಪೆಟ್ಟಿಗೆ, ಪ್ಲೈವುಡ್ ತಯಾರಿಕೆ ಇತ್ಯಾದಿ ಕೆಲಸಗಳಿಗೆ ಉಪಯೋಗಿಸುತ್ತಾರೆ
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Gymnosperm Database: *Araucaria*
* *Araucaria Research* 

ವರ್ಗ:ಮರಗಳು
ವರ್ಗ:ಸಸ್ಯಗಳು
ಪಂಜಾಬ್ ವಿಧಾನಸಭೆ

**Opposition (40)**
* ಆಮ್ ಆದ್ಮಿ ಪಾರ್ಟಿ(20)
* ಶಿರೋಮಣಿ ಅಕಾಲಿದಳ(15)
* ಭಾರತೀಯ ಜನತಾಪಾರ್ಟಿ|ಬಿಜೆಪಿ(3)
* ಲೋಕ ಇನ್‍ಸಾಫ್ ಪಾರ್ಟಿ(2)

| structure1 = File:Punjab 2017.svg
| structure1_res      = 200px
 | voting_system1     = First-past-the-post
 | last_election1     = ಪಂಜಾಬ್ ವಿಧಾನಸಭೆ ಚುನಾವಣೆ 2017|ಫೆಬ್ರವರಿ 4, 2012
 | meeting_place      = Vidhan Bhavan, Chandigarh, India
 | website            = Homepage
}}
## ವಿಧಾನಸಭೆಗ ಚುನಾವಣೆ, 2012
* * ಪಂಜಾಬ್ ವಿಧಾನಸಭೆಗೆ ಚುನಾವಣೆ, 2012 ',' 30 ಜನವರಿ 2012 ರಂದು ನಡೆಯಿತು.  ಪಂಜಾಬ್ ವಿಧಾನಸಭೆಯ 117 ಸದಸ್ಯರು ಆಯ್ಕೆ ಮಾಡಲಾಗುವುದು. ಚುನಾವಣೆಯ ಫಲಿತಾಂಶಗಳನ್ನು 6 ಮಾರ್ಚ್ ಘೋಷಿಸಲಾಯಿತು. ಆಡಳಿತ ಶಿರೋಮಣಿ ಅಕಾಲಿ ದಳದ - ಭಾರತೀಯ ಜನತಾ ಪಕ್ಷ ನ್ಯಾಶನಲ್ ಡೆಮಾಕ್ರಟಿಕ್ ಅಲಯನ್ಸ್ (ಭಾರತ)  ನೇತೃತ್ವದ ಪ್ರಕಾಶ್ ಸಿಂಗ್ ಬಾದಲ್ ಚುನಾವಣೆಯಲ್ಲಿ ಗೆದ್ದಿದ್ದಾರೆ.
## ಫಲಿತಾಂಶ ೨೦೧೨
## ೨೦೧೭ರ ವಿಧಾನಸಭೆ ಚುನಾವಣೆ
* ಒಂದೇ ಹಂತದಲ್ಲಿ ಫೆಬ್ರವರಿ 4ರಂದು (ಶನಿವಾರ) ಮತದಾನ.
* ಒಟ್ಟು 117 ಅಸೆಂಬ್ಲಿ ಕ್ಷೇತ್ರ
* ಈಗಿನ ಅಸೆಂಬ್ಲಿ ಬಲಾಬಲ: ಅಕಾಲಿ ದಳ(56), ಬಿಜೆಪಿ (12), ಕಾಂಗ್ರೆಸ್ (46), ಇತರೆ (3)
* ಫಲಿತಾಂಶದ ದಿನಾಂಕ : ಮಾರ್ಚ್ 11, 2017 (ಶನಿವಾರ)
* ಪಂಜಾಬ್‌ನ 117 ದಿ.4 Feb, 2017 ಶನಿವಾರ ಒಂದೇ ಹಂತದಲ್ಲಿ ಮತದಾನ ನಡೆಯಿತು. ಪಂಜಾಬ್‌ನಲ್ಲಿ ಶೇ 75ರಷ್ಟು ಮತದಾನವಾಗಿದೆ.
### ೨೦೧೭ರ ಚುನಾವಣೆ ಫಲಿತಾಂಶ
### ವಿವರ
* ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ (77)
* ಆಮ್ ಆದ್ಮಿ ಪಾರ್ಟಿ(20)
* ಶಿರೋಮಣಿ ಅಕಾಲಿದಳ(15)
* ಭಾರತೀಯ ಜನತಾಪಾರ್ಟಿ|ಬಿಜೆಪಿ(3)
* ಲೋಕ ಇನ್‍ಸಾಫ್ ಪಾರ್ಟಿ(2)

## ಕ್ಯಾಪ್ಟನ್‌ ಅಮರೀಂದರ್‌ ಸಿಂಗ್‌ ಮುಖ್ಯಮಂತ್ರಿ
*16 Mar, 2017;ಗುರುವಾರ;
ದಿ.೧೫-೩-೨೦೧೭ ರಂದು ಪಂಜಾನ್‌ನ ಮುಖ್ಯಮಂತ್ರಿಯಾಗಿ ಕಾಂಗ್ರೆಸ್‌ನ ಕ್ಯಾಪ್ಟನ್‌ ಅಮರೀಂದರ್‌ ಸಿಂಗ್‌ ಅವರು ಪ್ರಮಾಣ ವಚನ ಸ್ವೀಕರಿಸಿದರು.  ಪಂಬಾಬ್‌ನ ರಾಜಭವನದಲ್ಲಿ ಗುರುವಾರ ಬೆಳಿಗ್ಗೆ ನಡೆದ ಸಮಾರಂಭದಲ್ಲಿ ಅಮರೀಂದರ್‌ ಸಿಂಗ್‌ ಅವರ ಜತೆಗೆ ನವಜೋತ್‌ ಸಿಂಗ್‌ ಸಿಧು, ಮನ್‌ಪ್ರೀತ್‌ ಸಿಂಗ್‌ ಬಾದಲ್‌ ಅವರು ಸಂಪುಟ ಸಚಿವರಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ನವಜೋತ್‌ ಸಿಂಗ್‌ ಸಿಧು ಅವರಿಗೆ ಉಪ ಮುಖ್ಯಮಂತ್ರಿ ಸ್ಥಾನ ನೀಡುವ ಸಾಧ್ಯತೆ ಹೆಚ್ಚಾಗಿದೆ.

## ನೋಡಿ
*ವಿಧಾನಸಭೆ ಚುನಾವಣೆಗಳು 2017
*ಉತ್ತರಪ್ರದೇಶ ವಿಧಾನಸಭೆ, ಪಂಜಾಬ್ ವಿಧಾನಸಭೆ, ಗೋವಾ ವಿಧಾನಸಭೆ, ಉತ್ತರಾಖಂಡ ವಿಧಾನಸಭೆ ಮತ್ತು ಮಣಿಪುರ ವಿಧಾನಸಭೆ

## ಆಧಾರ
೧.REPORT ON GENERAL ELECTION, 2012 TO THE LEGISLATIVE ASSEMBLY OF PUNJAB
## ಉಲ್ಲೇಖಗಳು 
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಚುನಾವಣೆ
ವರ್ಗ:ವಿಧಾನಸಭೆ ಚುನಾವಣೆಗಳು
ಬೂಚನಹಳ್ಳಿ

**ಬೂಚನಹಳ್ಳಿ**
ಇದು ಕರ್ನಾಟಕದ ತುಮಕೂರು ಜಿಲ್ಲೆಯ ಕೊರಟಗೆರೆ ತಾಲ್ಲೂಕಿನ ಕೋಳಾಲ ಹೋಬಳಿಯ ಒಂದು ಚಿಕ್ಕ ಹಳ್ಳಿ.ಇದು ಪಾತಗಾನಹಳ್ಳಿಯ ಅಂಚೆಯ ವ್ಯಪ್ತಿಯ ಸುಂದರ ಹಳ್ಳಿ.ಈ ಹಳ್ಳಿಯಲ್ಲಿ ಇತಿಹಾಸ ಪ್ರಸಿದ್ದವಾದ 
ಕಂಬದ ನರಸಿಂಹ ಸ್ವಾಮಿ,
ವೆಂಕಟರಮಣ ಸ್ವಾಮಿ.
ಚಾಮುಂಡಿ ಭೇವಿನ ಮರ (250 ವರ್ಷ).
ಈ ಹಳ್ಳಿಯಲ್ಲಿ ಜನರು ಸಾಮಾನ್ಯವಾಗಿ ಕೃಷಿಯನ್ನು ಅವಲಂಬಿಸಿದ್ದು.ಕಡಲೆ,ಜೋಳ.ರಾಗಿ.ತೋಗರ ಅವರೆ.ಯನ್ನು ಕೂಡ ಬೆಳೆಯುತ್ತಾರೆ.
ಹಾಳು ಊರುಮಾರಮ್ಮ ಎಂಬ ವಿಶೇಷ ಗುಡಿ ಇದ್ದು ಅತಿ ಪುರಾತನದು.
ಇಲ್ಲಿ 2017 ರಲ್ಲಿ 190 ಜನಸಂಖ್ಯೆ ಹೋಂದಿದೆ. ಹಾಗೆಯೆ ಉತ್ತಮ ಕನ್ನಡ ಬಾಷೆ ನುಡಿಯಉತ್ತಾರೆ.ಶ್ರಮ ಜೀವಿಗಳುಇದು ಕರ್ನಾಟಕದ ತುಮಕೂರು ಜಿಲ್ಲೆಯ ಕೊರಟಗೆರೆ ತಾಲ್ಲೂಕಿನ ಕೋಳಾಲ ಹೋಬಳಿಯ ಒಂದು ಚಿಕ್ಕ ಹಳ್ಳಿ.ಇದು ಪಾತಗಾನಹಳ್ಳಿಯ ಅಂಚೆಯ ವ್ಯಪ್ತಿಯ ಸುಂದರ ಹಳ್ಳಿ.ಈ ಹಳ್ಳಿಯಲ್ಲಿ ಇತಿಹಾಸ ಪ್ರಸಿದ್ದವಾದ 
ಕಂಬದ ನರಸಿಂಹ ಸ್ವಾಮಿ,
ವೆಂಕಟರಮಣ ಸ್ವಾಮಿ.
ಚಾಮುಂಡಿ ಭೇವಿನ ಮರ (250 ವರ್ಷ).
ಈ ಹಳ್ಳಿಯಲ್ಲಿ ಜನರು ಸಾಮಾನ್ಯವಾಗಿ ಕೃಷಿಯನ್ನು ಅವಲಂಬಿಸಿದ್ದು.ಕಡಲೆ,ಜೋಳ.ರಾಗಿ.ತೋಗರ ಅವರೆ.ಯನ್ನು ಕೂಡ ಬೆಳೆಯುತ್ತಾರೆ.
ಹಾಳು ಊರುಮಾರಮ್ಮ ಎಂಬ ವಿಶೇಷ ಗುಡಿ ಇದ್ದು ಅತಿ ಪುರಾತನದು.
ಇಲ್ಲಿ 2017 ರಲ್ಲಿ 190 ಜನಸಂಖ್ಯೆ ಹೋಂದಿದೆ.

ವರ್ಗ:ತುಮಕೂರು ಜಿಲ್ಲೆಯ ಹಳ್ಳಿಗಳು
ಉತ್ತರಾಖಂಡ ವಿಧಾನಸಭೆ

## ಮೊದಲ ವಿಧಾನ ಸಭೆ
*ಸೆಪ್ಟೆಂಬರ್ 1998 24 ಉತ್ತರ ಪ್ರದೇಶ ವಿಧಾನಸಭೆ ಮತ್ತು ಉತ್ತರ ಪ್ರದೇಶ ವಿಧಾನ ಪರಿಷತ್ ಹೊಸ ರಾಜ್ಯ ರಚಿಸುವ ಪ್ರಕ್ರಿಯೆ ಆರಂಭಿಸಿದರು. ಇದು ಉತ್ತರ ಪ್ರದೇಶ ಪುನಸ್ಸಂಘಟನಾ ಕಾಯಿದೆ ಜಾರಿಗೆ ಕಾರಣವಾಯಿತು. ಎರಡು ವರ್ಷಗಳ ನಂತರ ಭಾರತದ ಸಂಸತ್ತು ಉತ್ತರ ಪ್ರದೇಶ ಪುನಸ್ಸಂಘಟನಾ ಕಾಯಿದೆ, 2000 ಜಾರಿಗೆ ಅನುಮೋದನೆ ನೀಡಿತು ಮತ್ತು ಇದರಿಂದಾಗಿ 9,ನವೆಂಬರ್ 2000 ದಂದು ಉತ್ತರಾಖಂಡ್ ಭಾರತ ಗಣರಾಜ್ಯದ  29ನೇ ರಾಜ್ಯವಾಯಿತು.
*ಉತ್ತರಾಖಂಡ್ ಶಾಸನಸಭೆಯು*ಸೆಪ್ಟೆಂಬರ್ 1998 24 ಉತ್ತರ ಪ್ರದೇಶ ವಿಧಾನಸಭೆ ಮತ್ತು ಉತ್ತರ ಪ್ರದೇಶ ವಿಧಾನ ಪರಿಷತ್ ಹೊಸ ರಾಜ್ಯದ ರಚಿಸುವ ಪ್ರಕ್ರಿಯೆ ಆರಂಭಿಸಿದರು. ಇದು ಉತ್ತರ ಪ್ರದೇಶ ಪುನಸ್ಸಂಘಟನಾ ಕಾಯಿದೆ ಜಾರಿಗೆ ಕಾರಣವಾಯಿತು. ಎರಡು ವರ್ಷಗಳ ನಂತರ ಭಾರತದ ಸಂಸತ್ತು ಉತ್ತರ ಪ್ರದೇಶ ಪುನಸ್ಸಂಘಟನಾ ಕಾಯಿದೆ, 2000 ಜಾರಿಗೆ ಅನುಮೋದನೆ ನೀಡಿತು ಮತ್ತು ಇದರಿಂದಾಗಿ 9,ನವೆಂಬರ್ 2000 ದಂದು ಉತ್ತರಾಖಂಡ್ ಭಾರತ ಗಣರಾಜ್ಯದ  29ನೇ ರಾಜ್ಯವಾಯಿತು.

## ಉತ್ತರಾಖಂಡ ವಿಧಾನಸಭೆ ಚುನಾವನೆ ೨೦೦೨
## ಉತ್ತರಾಖಂಡ ವಿಧಾನಸಭೆ ಚುನಾವಣೆ ೨೦೦೭
*ಉತ್ತರಾಖಂಡ್ ವಿಧಾನಸಭೆಯ ಚುನಾವಣೆ 2007, ರಾಜ್ಯದ ಎರಡನೇ ವಿಧಾನಸಭೆ (ವಿಧಾನಸಭೆ).  ಚುನಾವಣೆಗಳು ಫೆಬ್ರವರಿ 2007, 21ರಂದು ನಡೆದವು.

### ಮುಖ್ಯ ಸ್ಥಾನಗಳು
* ಸ್ಪೀಕರ್: ಹರಬನ್ಸ್ ಕಪೂರ್
* ಉಪ ಸ್ಪೀಕರ್: ಖಾಲಿ
* ಬಿ ಸಿ ಖಂಡೂರಿ: ಸಭಾನಾಯಕ/ ಮುಖ್ಯ ಮಂತ್ರಿ
* ವಿರೋಧ ಪಕ್ಷದ ನಾಯಕ: ಹರಕ್ ಸಿಂಗ್ ರಾವತ್
* ಪ್ರಧಾನ ಕಾರ್ಯದರ್ಶಿ: ಮಹೇಶ್ ಚಂದ್ರ 

## ಉತ್ತರಾಖಂಡ ವಿಧಾನಸಭೆ ಚುನಾವಣೆ ೨೦೧೨
ಉತ್ತರಾಖಂಡದಲ್ಲಿ ಚುನಾವಣೆಗಳು
## ಉತ್ತರಾಖಂಡದಲ್ಲಿ ಚುನಾವಣೆ ೨೦೧೭
* ಫೆಬ್ರವರಿ 15(ಬುಧವಾರ)ರಂದು ಮತದಾನ. 
* +70 ಅಸೆಂಬ್ಲಿ ಕ್ಷೇತ್ರ. 
* ಈಗಿನ ಅಸೆಂಬ್ಲಿ ಬಲಾಬಲ: ಕಾಂಗ್ರೆಸ್ (32), ಬಿಜೆಪಿ (31), ಬಿಎಸ್ ಪಿ(3), ಯುಕೆಡಿ (1), ಇತರೆ (3) 
* ಫಲಿತಾಂಶದ ದಿನಾಂಕ : ಮಾರ್ಚ್ 11, 2017 (ಶನಿವಾರ) 
* ವಿಧಾನಸಭಾ ಚುನಾವಣೆ: ಉತ್ತರಾಖಂಡ್ ಚುನಾವಣೆಯಲ್ಲಿ ದಾಖಲೆಯ ಮತದಾನ 68% 
* *ಈ ವರ್ಷ ಉತ್ತರಾಖಂಡದ ರಾಜ್ಯದ ಚುನಾವಣಾ ರೋಲ್‍ನಲ್ಲಿ, ಮತದಾರರ ಸಂಖ್ಯೆ 38,87 ಲಕ್ಷ ಪುರುಷರು ಮತ್ತು 35,23 ಲಕ್ಷ ಮಹಿಳಾ ಮತದಾರರನ್ನು ಹೊಂದಿತ್ತು. ಇದರಲ್ಲಿ ತಮ್ಮ ಮತ ಚಲಾಯಿಸಿದವರು  24,21 ಲಕ್ಷ ಪುರುಷರು ಮತ್ತು 24,49 ಲಕ್ಷ ಮಹಿಳೆಯರು.
### ಫಲಿತಾಂಶ
### ತ್ರಿವೇಂದ್ರ ಸಿಂಗ್ ರಾವತ್ ಉತ್ತರಾಖಂಡ್ ಮುಖ್ಯಮಂತ್ರಿ
*ಆರ್‍ಎಸ್ಎಸ್ ಮಾಜಿ ಪ್ರಚಾರಕ್  ತ್ರಿವೇಂದ್ರ ಸಿಂಗ್ ರಾವತ್ ಅವರನ್ನು ಉತ್ತರಾಖಂಡ್ ಮುಖ್ಯಮಂತ್ರಿ ಸ್ಥಾನಕ್ಕೆ ಆಯ್ಕೆ ಮಾಡಲಾಗಿದೆ ಎಂದು ಬಿಜೆಪಿ ಮೂಲಗಳಿಂದ ತಿಳಿದು ಬಂದಿದೆ.  ತ್ರಿವೇಂದ್ರ ಅವರನ್ನು ಆಯ್ಕೆ ಮಾಡಿರುವ ಬಗ್ಗೆ ನಿನ್ನೆ ರಾತ್ರಿ ಅವರಿಗೆ ಮಾಹಿತಿ ನೀಡಿದ್ದು, ಶುಕ್ರವಾರ ಶಾಸಕಾಂಗ ಸಭೆಯಲ್ಲಿ  ಅವರನ್ನು ಅಧಿಕೃತವಾಗಿ ಆಯ್ಕೆ ಮಾಡಲಾಗುವುದು ಎಂದು ಮೂಲಗಳು ಹೇಳಿವೆ.
*ಅವರನ್ನು ಅಧಿಕೃತವಾಗಿ ಆಯ್ಕೆ ಮಾಡಲಾಗಿದೆ. 
*ಉತ್ತರಾಖಂಡದಲ್ಲಿ ಬಿಜೆಪಿ ಮೂರನೆಯ ಎರಡರಷ್ಟು ಸ್ಥಾನಗಳನ್ನು ಪಡೆದಿರುವುದು ಇದೇ ಮೊದಲು. ಮುಖ್ಯಮಂತ್ರಿ ಸ್ಥಾನಕ್ಕೆ ಬಿಜೆಪಿಯ ತ್ರಿವೇಂದ್ರ ಸಿಂಗ್ ರಾವತ್, ಪ್ರಕಾಶ್ ಪಂತ್ ಮತ್ತು ಕಾಂಗ್ರೆಸ್ಸಿನಿಂದ ಬಿಜೆಪಿಗೆ ಬಂದಿರುವ ಸತ್ಪಾಲ್ ಮಹಾರಾಜ್ ಅವರ ಹೆಸರು ಕೇಳಿ ಬಂದಿತ್ತು. ಇಂದು ನಡೆಯಲಿರುವ ಸಭೆಯಲ್ಲಿ ಕೇಂದ್ರ ಸಚಿವ  ನರೇಂದ್ರ ಸಿಂಗ್ ತೋಮರ್ ಮತ್ತು ಬಿಜೆಪಿ ಪ್ರಧಾನ ಕಾರ್ಯದರ್ಶಿ,ಸರೋಜ್ ಪಾಂಡೆ, ಕೇಂದ್ರ ಸಚಿವ ಧರ್ಮೇಂದ್ರ ಪ್ರಧಾನ್, ಉತ್ತರಾಖಂಡ್ ರಾಜ್ಯದ ಉಸ್ತುವಾರಿ ವಹಿಸಿರುವ  ಶ್ಯಾಮ್ ಜಾಜು ಭಾಗವಹಿಸಿದ್ದಾರೆ.
*2017 ಮಾರ್ಚ್ 18 ರಂದು ಡೆಹ್ರಾಡೂನ್‍ನಲ್ಲಿ ಪ್ರಮಾಣ ವಚನ ಸ್ವೀಕಾರ ಮಾಡಿದರು:

## ನೋಡಿ
*ಉತ್ತರಾಖಂಡ
*ವಿಧಾನಸಭಾ ಚುನಾವಣೆಗಳು ೨೦೧೭
**ಉತ್ತರಪ್ರದೇಶ ವಿಧಾನಸಭೆ, ಪಂಜಾಬ್ ವಿಧಾನಸಭೆ, ಗೋವಾ ವಿಧಾನಸಭೆ, ಉತ್ತರಾಖಂಡ ವಿಧಾನಸಭೆ ಮತ್ತು ಮಣಿಪುರ ವಿಧಾನಸಭೆ
*ವಿಧಾನಸಭೆ ಚುನಾವಣೆಗಳು 2017

## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:ಉತ್ತರಾಖಂಡ
.
ದೋಣಿ

thumb|ವಿಶಾಖಪಟ್ಟಣದ ಮೀನುಗಾರಿಕಾ ದೋಣಿಗಳು

**ದೋಣಿ**ಯು ಆಕಾರಗಳ ದೊಡ್ಡ ವ್ಯಾಪ್ತಿಯ, ತೇಲಲು, ಜಾರಲು, ನೀರಿನ ಮೇಲೆ ಕೆಲಸ ಮಾಡಲು ಅಥವಾ ಪ್ರಯಾಣ ಮಾಡಲು ವಿನ್ಯಾಸಗೊಳಿಸಲಾದ ಒಂದು ಜಲವಾಹನ. ಸಣ್ಣ ದೋಣಿಗಳು ಸಾಮಾನ್ಯವಾಗಿ ಒಳನಾಡಿನ ಜಲಮಾರ್ಗಗಳಲ್ಲಿ (ಉದಾ. ನದಿಗಳು ಮತ್ತು ಕೆರೆಗಳು) ಮತ್ತು ಸಂರಕ್ಷಿತ ಕರಾವಳಿ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ನೌಕಾಪಡೆಯ ಪದಗಳಲ್ಲಿ, ದೋಣಿಯು ಮತ್ತೊಂದು ನೌಕೆಯ (ಒಂದು ಹಡಗು) ಮೇಲೆ ಸಾಗಿಸಬಹುದಾದ ಸಾಕಷ್ಟು ಚಿಕ್ಕದಾದ ಒಂದು ನೌಕೆ. ಕೆಲವು ವ್ಯಾಖ್ಯಾನಗಳು ಗಾತ್ರದಲ್ಲಿ ವ್ಯತ್ಯಾಸ ಮಾಡುವುದಿಲ್ಲ, ಮತ್ತು ಮಹಾ ಸರೋವರಗಳ ಮೇಲಿನ ೧೦೦೦ ಅಡಿ ಉದ್ದದ ಬೃಹತ್ ಸರಕುನೌಕೆಗಳನ್ನು ದೋಣಿಗಳೆಂದೇ ಕರೆಯಲಾಗುತ್ತದೆ. ಹಡಗುಗಳು ಅವುಗಳ ಹೆಚ್ಚು ದೊಡ್ಡ ಗಾತ್ರ, ಆಕಾರ ಮತ್ತು ಸರಕು ಅಥವಾ ಪ್ರಯಾಣಿಕ ಸಾಮರ್ಥ್ಯವನ್ನು ಆಧರಿಸಿ ದೋಣಿಗಳಿಂದ ಭಿನ್ನವಾಗಿರುತ್ತವೆ.

ದೋಣಿಗಳು ಅವುಗಳ ಇಚ್ಛಿತ ಉದ್ದೇಶ, ದೊರೆಯುವ ವಸ್ತುಗಳು ಅಥವಾ ಸ್ಥಳೀಯ ಸಂಪ್ರದಾಯಗಳ ಕಾರಣ ವಿವಿಧ ಆಕಾರಗಳು, ಗಾತ್ರಗಳು ಮತ್ತು ನಿರ್ಮಾಣ ವಿಧಾನಗಳನ್ನು ಹೊಂದಿರುತ್ತವೆ. ಕಿರುಗೋಣಿ-ಬಗೆಯ ದೋಣಿಗಳನ್ನು ಪ್ರಾಗೈತಿಹಾಸಿಕ ಕಾಲದಿಂದ ಬಳಸಲಾಗುತ್ತಿದೆ ಮತ್ತು ವಿವಿಧ ಆವೃತ್ತಿಗಳನ್ನು ವಿಶ್ವದಾದ್ಯಂತ ಸಾರಿಗೆ, ಮೀನುಗಾರಿಕೆ ಅಥವಾ ಕ್ರೀಡೆಗಾಗಿ ಬಳಸಲಾಗುತ್ತದೆ. ಮೀನುಗಾರಿಕಾ ದೋಣಿಗಳು ಭಾಗಶಃ ಸ್ಥಳೀಯ ಪರಿಸ್ಥಿತಿಗಳಿಗೆ ಹೊಂದಿಕೆಯಾಗಲು ಶೈಲಿಯಲ್ಲಿ ವ್ಯಾಪಕವಾಗಿ ಬದಲಾಗುತ್ತವೆ.
## ಚಿತ್ರಗಳು

File:Canoe-01.jpg|ಪ್ಲಾಸ್ಟಿಕ್ ಮೊಲ್ಡ್ ದೋಣಿ
Porto Venere Yacht and Sails.jpg|ಇಟಲಿಯ ಪೋರ್ಟೊವನ್ನೇರಿನಲ್ಲಿರುವ ಆಸರೆ ಬೋಟ್ಗಳು
File:BOUALAML.the boat south mediterranean-Maghrebis.2.jpg|ಮೊರಾಕೊದಲ್ಲಿ ಮರದ ದೋಣಿ
EgyptTombOarboat.jpg|ಸುಮಾರು 1450 BC ಯಲ್ಲಿ ಈಜಿಪ್ಟಿನ ದೋಣಿ
Historic Center of Quito - World Heritage Site by UNESCO - Photo 437.jpg| ಈ ಡೌಗ್ಔಟ್ ದೋಣಿಗಳು ಕ್ವಿಟೊದ ಐತಿಹಾಸಿಕ ಕೇಂದ್ರದಲ್ಲಿರುವ ಓಲ್ಡ್ ಮಿಲಿಟರಿ ಆಸ್ಪತ್ರೆಯ ಅಂಗಳದಲ್ಲಿ ಚಿತ್ರೀಕರಿಸಲ್ಪಟ್ಟವು
A boat in India.JPG|ಗಂಗಾ ನದಿಯ ದೋಣಿ
Babur crossing the river Son.jpg|Babur crossing river Son; folio from an illustrated manuscript of ‘Babur-Namah’, Mughal, Akbar Period, AD 1598
Tug Boat NY 1.jpg|ಮತ್ತೊಂದು, ದೊಡ್ಡದಾದ ಪಾತ್ರೆಗೆ ಎಸೆಯುವ ಅಥವಾ ತಳ್ಳುವದಕ್ಕಾಗಿ ಟಗ್ಬೋಟ್ ಅನ್ನು ಬಳಸಲಾಗುತ್ತದೆ
Oldboats.JPG|Aluminum flat-bottomed boats ashore for storage
DerelictBoatFollyIs.jpg|A ship's derelict lifeboat, built of steel, rusting away in the wetlands of Folly Island, South Carolina, United States
File:The boat south mediterranean-Maghrebis.jpg|ಮೊರೊಕನ್ ಗ್ರಾಮದಲ್ಲಿ ಮರದ ಸಣ್ಣ ದೋಣಿ  
Boating in fair weather.jpg|ತೀರ ಬಳಿ ಕಾರ್ಯ ನಿರ್ವಹಿಸುತ್ತಿರುವ ಮರದ ದೋಣಿ
Jiajing Emperor on his state barge.jpg|Ming Dynasty Chinese painting of the Wanli Emperor enjoying a boat ride on a river with an entourage of guards and courtiers
Sauce Bottle - geograph.org.uk - 13422.jpg|ಅಟ್ಲಾಂಟಿಕ್ ಸಾಗರದಾದ್ಯಂತ ಸಾಗಿದ ಸಾಸ್ ಬಾಟಲಿಯ ಆಕಾರದ ದೋಣಿ
File:Bootsverleih hat Winterpause (23281842472).jpg|thumb|ದೋಣಿಗಳು, ಜರ್ಮನಿ

ವರ್ಗ:ವಾಹನಗಳು
ಕ್ರಯೊನಿಕ್ಸ್

ಕ್ರಯೋನಿಕ್ಸ್ ಎನ್ನುವುದು ಆಧೂನಿಕ ವಿಜ್ಞಾನದ ತಂತ್ರವಾಗಿದೆ. ಈ ಪದವನ್ನು ಗ್ರೀಕ್ ಭಾಷೆಯಿಂದ ಅಳವಡಿಸಲಾಗಿದೆ (ಕ್ರಯೋಸ್= ಶೀಥಲ)  ಇದರಲ್ಲಿ  ಕಡಿಮೆ ತಾಪಮಾನದಲ್ಲಿ (ಸಾಮಾನ್ಯವಾಗಿ -196 ° C ನಲ್ಲಿ) ನಿರ್ಜೀವವಾದ ದೇಹಗಳ ಸಂರಕ್ಷಣೆ  ಮಾಡಲಾಗುತ್ತದೆ.ಮಿಚಿಗನ್ ಕಾಲೇಜಿನ ಭೌತವಿಜ್ಞಾನ ಅಧ್ಯಾಪಕ ರಾಬರ್ಟ್ ಈಟಿಂಜರ್ ಅವರು ತಮ್ಮ ಪುಸ್ತಕ " ದ ಪ್ರಾಸ್ಪೆಕ್ಟ್ ಆಫ಼್ ಇಮ್ಮೊರ್ಟೆಲಿಟಿ " ಮೂಲಕ  ಕ್ರಯೋನಿಕ್ಸ್ ಪದ್ಧತಿಗೆ ಬುನಾದಿ ನೀಡಿದರು.

ಮೃತ ಶರೀರಗಳನ್ನು ಹೀಗೆ ಕಡಿಮೆ ತಾಪಮಾನದಲ್ಲಿ ಹಲವಾರು ವರ್ಷಗಳು ಇಟ್ಟೂ  ಭವಿಷ್ಯದಲ್ಲಿ ಉನ್ನತ ವೈಜ್ಞಾನಿಕ ಪ್ರಗತಿಯ ಕಾಲದಲ್ಲಿ ಇಂತಗಹ ಶರೀರಗಳನ್ನು ನವೀಕೃತಗೊಳಿಸಿ ಮತ್ತು ಪುನಃ ಜೀವಕ್ಕೆ ತರುವ ಆಶಯದಿಂದ ಕ್ರಯೋನಿಕ್ಸ್ ಮೇಲೆ ಸ೦ಶೋದನೆ ದಿನೇ ದಿನೇ ಹೆಚ್ಚುತ್ತಿದೆ. ಕ್ರಯೋನಿಕ್ಸ್ ತಂತ್ರದ ಬಗ್ಗೆ ಸ೦ಶೋದನೆತಯಲ್ಲಿ ನಿರತರಾದವರನ್ನು ಕ್ರಯೋನಿಸಿಸ್ಟ್ಸ್ ಎನ್ನುವರು.ಹಲವಾರು ಸಂಸ್ಥೆಗಳು ಇದರ ಬಗ್ಗೆ ಸಂಶೋಧನೆ ಮಾಡುತ್ತಿದ್ದಾರೆ. ಸಾವು ಒಂದು ಕ್ರಿಯೆ ಹೊರೆತು ಪ್ರಕ್ರಿಯೆಯಲ್ಲ ಎನ್ನುವ ನಂಬಿಕೆಯಿಂದ  ಕ್ರಯೋನಿಕ್ಸ್  ಅಲ್ಲಿ ಹಲವಾರು ಪ್ರಯೋಗಗಳು ನಡೆಯುತ್ತಿವೆ. ಪ್ರಸ್ತುತ  ವೈಜ್ಞಾನಿಕ  ತಂತ್ರಗಳು ಮೃತ ಶರೀರಗಳ ಸಂರಕ್ಷಣೆಗೆ ಸೀಮಿತವಾಗಿದ್ದು, ಅವುಗಳ ಪುನಶ್ಚೇತನ ಈವರೆಗೂ ಸಾಧ್ಯವಗಿಲ್ಲ. ಪುನರುಜ್ಜಿವಿತಗೊಳಿಸುವ ಪ್ರಕ್ರಿಯೆ ಸಾಮಾನ್ಯವಾದದಲ್ಲ. ಸಂರಕ್ಷಣೆ  ಪ್ರಕ್ರಿಯೆಯಲ್ಲಿ ಉಷ್ಣ ಒತ್ತಡ, ರಾಸಾಯನಿಕ ವಿಷತ್ವ ಆಮ್ಲಜನಕದ ಕೊರತೆ ಸೇರಿದಂತೆ ದೇಹಕ್ಕೆ ಕೆಲವು ಬದಲಾಯಿಸಲಾಗದ ಹಾನಿಗಳು ಉಂಟಾಗಬಹುದು ಅಲ್ಲದೆ ಪುನರುಜ್ಜಿವಿತಗೊಳಿಸಿದರೂ ಅಂಗಾಂಗಗಳು ಹೇಗೆ  ಕಾರ್ಯ ನಿರ್ವಹಿಸುತ್ತದೆ, ಮೆದುಳಿನ ಚಟುವಟಿಕೆ ತಾತ್ಕಾಲಿಕವಾಗಿ ನಿಲ್ಲಿಸುವುದರಿಂದ ಆಗುವ ಪರಿಣಾಮಗಳೇನು ಎನ್ನುವುದು ಊಹಿಸಲೂ ಸಾಧ್ಯವಿಲ್ಲ.ಅಂಗಾಂಶ ಪುನರುತ್ಪಾದನೆ ಬೇಕಾಗಬಹುದು.  ಸಾಮಾನ್ಯವಾಗಿ ಜೈವಿಕ ಇಂಜಿನಿಯರಿಂಗ್,ಆಣ್ವಿಕ ನ್ಯಾನೊತಂತ್ರಜ್ಞಾನದ ಮೂಲಕ ಪುನರುಜ್ಜಿವಿತಗೊಳಿಸುವತ್ತ ನೋಡುತ್ತಿದ್ದಾರೆ.

ಕ್ರಯೋನಿಕ್ಸ್ ವಿರುದ್ಧವಾಗಿ ಹಲವಾರು  ನೈತಿಕ ಸಮಸ್ಯೆಗಳು ಸುತ್ತಿಕೊಂಡಿವೆ.ಆದರೂ ಮತ್ತೆ ಜೀವಕ್ಕೆ ಬರುವ ಆಸೆಯಿಂದ ಈಗಾಗಲೇ ಹಲವಾರು ಗಣ್ಯ ವ್ಯಕ್ತಿಗಳು ಕ್ರಯೋನಿಕ್ಸ್  ಮೂಲಕ ತಮ್ಮ್ಮ ದೇಹವನ್ನು  ಸಂರಕ್ಷಣೆಗೆ ಒಳಪಡಿಸಿದ್ದಾರೆ.  ಕಾಮಿಕ್ ಪುಸ್ತಕಗಳು, ಚಿತ್ರಗಳು, ಸಾಹಿತ್ಯ, ಮತ್ತು ದೂರದರ್ಶನದಲ್ಲಿ  ಕ್ರಯೋನಿಕ್ಸ್ ಸಂಭಂಧಿತ ಕಥೆಗಳು ಹೆಚುತ್ತಿವೆ.

## ಉಲ್ಲೇಖಗಳು

ವರ್ಗ:ವಿಜ್ಞಾನ
ಮೊಸರು ಅನ್ನ

thumb|right|ಮೊಸರು ಅನ್ನ
ಮೊಸರು ಅನ್ನ  (ತಮಿಳು: தயிர் சோறு, ಕನ್ನಡ: ಮೊಸರು-ಅನ್ನ (ಮೊಸರು ಅನ್ನಾ), ತೆಲುಗು: పెరుగు అన్నం, ಮಲಯಾಳಂ: Thayiru)  ಮೊಸರು ಅನ್ನ  ಒಂದು  ಭಾರತದ ಭಕ್ಷ್ಯವಾಗಿದೆ. ಭಾರತದಲ್ಲಿ "ಕರ್ಡ್" ಸಾಮಾನ್ಯವಾಗಿ ಸಿಹಿಗೊಳಿಸದ ಮೊಸರನ್ನು ಸೂಚಿಸುತ್ತದೆ. ಇದು ತಮಿಳುನಾಡು, ಕರ್ನಾಟಕ, ಆಂಧ್ರಪ್ರದೇಶ ಮತ್ತು ಭಾರತದ ಕೇರಳ ರಾಜ್ಯಗಳಲ್ಲಿ ಅತ್ಯಂತ ಜನಪ್ರಿಯವಾಗಿದೆ. 
ತಮಿಳುನಾಡು ರಾಜ್ಯದಲ್ಲಿ ಇದು "ಥಯಿರ್ ಸದಂ " ಎಂದು ಕರೆಯಲಾಗುತ್ತದೆ. "ಥಯಿರ್" = ಮೊಸರು, "sadam"= ಅನ್ನ . ಇದು ಪ್ರಸಾದದ ರೂಪದಲ್ಲಿ '(ಆಶೀರ್ವದಿಸಿ ಆಹಾರ) ವೈಷ್ಣವ ದೇವಾಲಯಗಳಲ್ಲಿ ಭಕ್ತರಿಗೆ ನೀಡಲಾಗುತ್ತದೆ. ಸಂಸ್ಕೃತ ದಧಿ = ಮೊಸರು + ಅನ್ನಮ್ = ಬೇಯಿಸಿದ ಅನ್ನ: ಇಲ್ಲಿ ಈ ಬೇರೆ ಹೆಸರು 'ದಧಿಯನ್ನಂ' / "ದದ್ಯೋದನಂ" (ததியன்னம் / தத்தியோதனம் ತಮಿಳು ಲಿಪಿಯ) ಎಂದು ಕರೆಯುತ್ತಾರೆ. ಈ ಹೆಸರುಗಳು ಬ್ರಾಹ್ಮಣೇತರ ತಮಿಳು ಜನರಲ್ಲಿ ಸಾಮಾನ್ಯ ಮಾತಿನಲ್ಲಿ ಎಂದಿಗೂ ಬಳಸಲಾಗುವುದಿಲ್ಲ ಮತ್ತು ಸಾರ್ವತ್ರಿಕವಾಗಿ ಥಯಿರ್ ಸೂರು  ಅಕ್ಷರಶಃ ಮೊಸರು ಅಕ್ಕಿ ಎಂದು ಕರೆಯಲಾಗುತ್ತದೆ.

## ತಯಾರಿ
ಇದು ಅತ್ಯಂತ ಸುಲಭವಾಗಿ ಸರಳವಾಗಿ ಬೇಯಿಸಿದ  ಅಕ್ಕಿ ಮತ್ತು ಮೊಸರು ಮಿಶ್ರಣದಿಂದ ತಯಾರಿಸಲಾಗುತ್ತದೆ ಆದರೆ, ಅಗತ್ಯವಿದ್ದಾಗ ಹೆಚ್ಚು ವಿಸ್ತಾರವಾದ ವಿಧಾನಗಳು ಬಳಸಬಹುದು. ಈ ಪಾಕವಿಧಾನಗಳನ್ನು ಇಲ್ಲಿ ನೀಡಲಾಗಿದೆ: ಅನ್ನವನ್ನು ಕುದಿಸಿ ಬೇಯಿಸಿ ಕೊಠಡಿ ತಾಪಮಾನಕ್ಕೆ ಬಂದ ನಂತರ ಅದಕ್ಕೆ ಕೆಲವೊಮ್ಮೆ ಉದ್ದಿನ ಬೇಳೆ, ಸಾಸಿವೆ, ಜೀರಿಗೆ, ಮತ್ತು ಇಂಗು ಹಾಕಿ ಒಗ್ಗರಣೆ ಮಾಡಿ ಜೊತೆಗೆ ಹುರಿದ ನುಣ್ಣಗೆ ಕತ್ತರಿಸಿದ ಹಸಿರು ಮೆಣಸಿನಕಾಯಿ, ಶುಂಠಿ, ಕರಿಬೇವಿನ ಮಿಶ್ರಣವನ್ನು ಹಾಕಲಾಗುವುದು. ಅಂತಿಮವಾಗಿ, ಹಾಲು, ಮೊಸರು, ಮತ್ತು ಉಪ್ಪು ಸೇರಿಸಲಾಗುತ್ತದೆ.ಪರ್ಯಾಯವಾಗಿ, ಇದು ಬೇಯಿಸಿದ ಸರಳ ಅಕ್ಕಿ (ಹೆಚ್ಚಾಗಿ ತಂಗಳು) ಬೆರೆಸಿ, ತದನಂತರ (ಮೊಸರು ಹುಳಿ ರುಚಿ ಕಡಿಮೆ ಮಾಡುವ ಸಲುವಾಗಿ ಸ್ವಲ್ಪ ಹಾಲು  ಬೆರೆಸಲಾಗುವುದು) ಚಿಟಕಿ ಉಪ್ಪು, ಮೊಸರು ಹಾಕಿ ಅದನ್ನೇ ಚೆನ್ನಾಗಿ ಕಲೆಸಿ ಅದಕ್ಕೆ ಒಗ್ಗರಣೆ ಮಾಡಬಹುದು ಅದಕ್ಕೆ ಉದ್ದಿನ ಬೇಳೆ, ಸಾಸಿವೆ ಹಸಿರು ಮೆಣಸು ಹಾಕಿ ನಂತರ ಕತ್ತರಿಸಿದ ಕೊತ್ತಂಬರಿ ಸೊಪ್ಪು ಹಾಕಲಾಗುವುದು.

## ಬಡಿಸುವ ರೀತಿ
ಮೊಸರು ಅನ್ನ ಸಾಮಾನ್ಯವಾಗಿ ಮಾವಿನ ಅಥವಾ ನಿಂಬೆಯ ದಕ್ಷಿಣ ಭಾರತೀಯ ಉಪ್ಪಿನಕಾಯಿ ಜೊತೆಗೂಡಿ ತಿನ್ನಲಾಗುತ್ತದೆ. ದಕ್ಷಿಣ ಭಾರತೀಯ ಮನೆ ತಿನಿಸುಗಳಲ್ಲಿ ಇರುವ ಮಸಾಲೆ ಮುಖ್ಯ ಭಕ್ಷ್ಯಗಳ ಪರಿಣಾಮಗಳನ್ನು ಸರಾಗಗೊಳಿಸಲು ಸಹಾಯ ಮಾಡಲು ಮತ್ತು ಭೋಜನ ಕೊನೆಯಲ್ಲಿ, ಮೊಸರು ಅನ್ನ ತಿನ್ನಲು ಒಳ್ಳೆಯದು. ಇದು ಜೀರ್ಣಕ್ರಿಯೆಗೆ  ನೆರವಾಗುತ್ತದೆ ಎಂದು ಹೇಳಲಾಗುತ್ತದೆ.ಕೆಲವು ಪ್ರದೇಶಗಳಲ್ಲಿ, ಮೊಸರು ಅನ್ನ, ಅಕ್ಕಿ ಬೇಯಿಸಿ ಅಲ್ಲಿ ಒಂದು ಅನನ್ಯ ಶೈಲಿಯಲ್ಲಿ ಬಡಿಸಲಾಗುತ್ತದೆ ಒಂದು ಚಮಚ ಒಂದು ಸಾಸಿವೆ, ಕರಿಬೇವಿನ ಸೊಪ್ಪು, ಒಣ ಮೆಣಸಿನಕಾಯಿಗಳು ಮತ್ತು ಉದ್ದಿನಬೇಳೆಯನ್ನು ಹುರಿದು ಮಾಡಿದ ಒಗ್ಗರಣೆ ಮಜ್ಜಿಗೆ ಮತ್ತು ಉಪ್ಪು ಬೆರೆಸಿ ಮತ್ತು ನಂತರ ಮನೋಭಾವದ ಬಿಸಿ ಎಣ್ಣೆ ಜೊತೆಗೆ ಆ ಪ್ರದೇಶಕ್ಕೆ ಅನುಗುಣವಾಗಿ ತುರಿದ ಕ್ಯಾರೆಟ್, ದಾಳಿಂಬೆ ಬೀಜಗಳು, ಒಣದ್ರಾಕ್ಷಿ, ಹಸಿರು ಮತ್ತು ನೇರಳೆ ದ್ರಾಕ್ಷಿ, ಹುರಿದ ಗೋಡಂಬಿ , ತುರಿದ ಮಾವಿನಕಾಯೀ ಮತ್ತು ಬೂಂದಿ ಇವುಗಳನ್ನು ಸೇರಿಸಲಾಗುವುದು. ಇದನ್ನು ಬೆಚ್ಚಗೆ ಅಥವಾ ಶೀತಲವಾಗಿರುವ ಬಡಿಸಬಹುದು. ಹೆಚ್ಚುವರಿ ಆಯ್ಕೆಗಳಾಗಿ ಇದಕ್ಕೆ ಪುಡಿಗಳು ಮತ್ತು ಹುರಿದ ಇಂಗು ಒಂದು ಚಿಟಿಕೆ ಸೇರಿವೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Traditional Curd Rice Recipe
* Curd Rice Recipe

category :ಆಹಾರ
category : ತಿನಿಸು
category : ಖಾದ್ಯ
ಟೇಗಸ್

, close to the Spanish border]]

**ಟೇಗಸ್** - ಸ್ಪೇನ್ ಮತ್ತು ಪೋರ್ಚುಗಲ್ಗಳಲ್ಲಿ ಹರಿಯುವ ನದಿ. ಐಬೀರಿಯನ್ ಪರ್ಯಾಯದ್ವೀಪದಲ್ಲಿ ಅತ್ಯಂತ ಉದ್ದವಾದ್ದು (625 ಮೈ. [1,006 ಕಿಮೀ.]). 
## ಉಗಮ
ಪೂರ್ವ ಮಧ್ಯ ಸ್ಪೇನಿನಲ್ಲಿ, ಮೆಡಿಟರೇನಿಯನ್ ಸಮುದ್ರದಿಂದ 110 ಮೈ. (177 ಕಿಮೀ.) ದೂರದಲ್ಲಿ, ಮಡ್ರಿಡ್‍ನಿಂದ 80 ಮೈ. ಪೂರ್ವಕ್ಕೆ, ಉಗಮಿಸಿ, ಮಧ್ಯ ಸ್ಪೇನಿನಲ್ಲಿ ಪಶ್ಚಿಮಾಭಿಮುಖವಾಗಿ ಪೋರ್ಚುಗೀಸ್ ಗಡಿಯ ಬಳಿಗೆ ಹರಿದು, ಸ್ಪೇನ್ ಪೋರ್ಚುಗಲ್‍ಗಳ ಗಡಿಯ ಮೇಲೇಯೇ ಸು.25 ಮೈ. ಸಾಗಿ, ಅನಂತರ ನೈಋತ್ಯದ ಕಡೆಗೆ ತಿರುಗಿ ಮುಂದುವರಿದು ಲಿಸ್ಬನ್ ಬಳಿಯಲ್ಲಿ ಅಟ್ಲಾಂಟಿಕ್ ಸಾಗರವನ್ನು ಸೇರುತ್ತದೆ.
## ಜಲಾಯನ ಪ್ರದೇಶ
ಅದರ ಜಲಾಯನ ಪ್ರದೇಶದ ವಿಸ್ತೀರ್ಣ 31,159 ಚ.ಮೈ. (80,701) ಚ.ಕಿಮೀ.).
## ಉಪನದಿಗಳು
ಇದರ ಮುಖ್ಯ ಉಪನದಿಗಳೆಲ್ಲ ಉತ್ತರದಿಂದ ಬಂದು ಸೇರುತ್ತವೆ. ಪರ್ವತಗಳಿಂದ ಇಳಿದು ಬರುವ ಇವುಗಳಿಂದ ಟೇಗಸ್ ನದಿಯಲ್ಲಿ ಪದೇಪದೇ ಅತಿಯಾದ ಪ್ರವಾಹ ಸಂಭವಿಸುತ್ತದೆ. ಟೇಗಸ್ ನದಿಯ ಮೇಲ್ದಂಡೆಯಲ್ಲಿ. ಅದನ್ನು ಸೇರುವ ಅತ್ಯಂತ ದೊಡ್ಡ ಉಪನದಿ ಹರಾಮ. ಸ್ಪೇನ್-ಪೋರ್ಚುಗಲ್ ಬಳಿ ಉತ್ತರ ದಂಡೆಯಲ್ಲಿ ಅದನ್ನು ಸೇರುವ ಉಪನದಿ ಆಲಗಾನ್ ಕಾನ್‍ಸ್ಟಾನ್ಷಿಯದ ಬಳಿ ಸಂಗಮಿಸುವ ಜೆಜರ ಇದರ ಅತ್ಯಂತ ದೊಡ್ಡ ಉಪನದಿ. ಪ್ರವಾಹಕಾಲದಲ್ಲಿ ಟೇಗಸ್ ನದಿ ಅಗಾಧ ಜಲರಾಶಿಯಿಂದ ಕೂಡಿರುತ್ತದೆ. 1876 ರ ಡಿಸೆಂಬರಿನಲ್ಲಿ ಇದರಲ್ಲಿ ಸೆಕಂಡಿಗೆ 15,850 ಘ.ಮೀ. ನೀರು ಹರಿಯುತ್ತಿತ್ತು. ಯೂರೋಪಿನ ನದಿಗಳಲ್ಲಿ ಯಾವುದರಲ್ಲೂ ಎಂದೂ ಇಷ್ಟೊಂದು ಎಂದೂ ಹರಿವು ಇಲ್ಲದ್ದು ಇದರ ವಿಕ್ರಮ.
## ಆಣೆಕಟ್ಟುಗಳು
ಸ್ಪೇನಿನಲ್ಲಿ ಟೇಗಸ್ ನದಿಗೆ ಒಂದು ಕಟ್ಟೆಯನ್ನೂ ಅದರ ಉಪನದಿಗಳಿಗೆ 19 ಕಟ್ಟೆಗಳನ್ನೂ ಕಟ್ಟಲಾಗಿದೆ. ಇವುಗಳಿಂದ ಉತ್ಪತ್ತಿಯಾಗುವ ವಿದ್ಯುಚ್ಛಕ್ತಿ 59,16,00,000 ಕಿವಾಗಂ. ಗ್ವಾಡೀಲ ನದಿಗೆ ಕಟ್ಟಲಾದ ಕಟ್ಟೆಯೊಂದರಲ್ಲೆ ಇದರಲ್ಲಿ ಅರ್ಧದಷ್ಟು ಉತ್ಪತಿಯಾಗುತ್ತದೆ. ಈ ಕಟ್ಟೆಗಳಿಂದ 7,00,000 ಎಕರೆಗಳಿಗೆ (28,000 ಹೆಕ್ಟೇರ್) ನೀರಾವರಿ ಸೌಲಭ್ಯ ಒದಗಿದೆ. ಅಂತಿಮವಾಗಿ ಈ ವ್ಯವಸ್ಥೆಗೆ ಒಳಪಡುವ ಜಮೀನು 7,00,000 ಎಕರೆ. ನದಿಯ ಮೇಲೆ ಪಶ್ಚಿಮ ಮಧ್ಯ ಪೋರ್ಚುಗಲ್ಲಿನಲ್ಲಿರುವ ಸ್ಯಾಂತರೆಮ್ ಪಟ್ಟಣದ ವರೆಗೂ ನೌಕಸಾರಿಗೆ ಸಾಧ್ಯ. ನದಿಯ ಪ್ರವಾಹ ಅನುಕೂಲವಾಗಿರುವಾಗ ವಿಲಾ ವೆಲ್ಹಾ ಡೇ ರೊಡಾವೋ ವರೆಗೊ ಸಣ್ಣ ದೋಣಿಗಳು ಹೋಗಿ ಬರಬಹುದು. ಲಿಸ್ಬನ್ ಬಳಿ ನದಿಯ ಅಳಿವೆ 3 ಮೈ. ಅಗಲವಾಗಿದೆ.

ವರ್ಗ:ನದಿಗಳು
ವರ್ಗ:ಭೂಗೋಳ
ಉತ್ತರಪ್ರದೇಶ ವಿಧಾನಸಭೆ

## ವಿಧಾನಸಭೆ
*ಉತ್ತರಪ್ರದೇಶ ವಿಧಾನಸಭೆಯು  (ಹಿಂದಿ: उत्तर प्रदेश विधान सभा) ಭಾರತದ ಉತ್ತರಪ್ರದೇಶ ರಾಜ್ಯದ ಉಭಯ ಸದನಗಳ ಶಾಸಕಾಂಗ.   ಇದು ಗವರ್ನರ್ ನಾಮನಿರ್ದೇಶನ ಮಾಡುವ ಒಂದು ಆಂಗ್ಲೋ ಇಂಡಿಯನ್ ಸದಸ್ಯ ಸೇರಿದಂತೆ ಒಟ್ಟು 404 ಸದಸ್ಯರ ಬಲ ಹೊಂದಿದೆ. 1967 ರವರೆಗೆ ಇದು ಒಬ್ಬರು ನಾಮನಿರ್ದೇಶಿತ ಆಂಗ್ಲೋ ಇಂಡಿಯನ್ ಸದಸ್ಯ ಸೇರಿದಂತೆ 431 ಸದಸ್ಯರ ಬಲವನ್ನು ಹೊಂದಿತ್ತು. ನಾಮನಿರ್ದೇಶಿತ ಆಂಗ್ಲೋ ಇಂಡಿಯನ್ ಸದಸ್ಯರನ್ನು  ಪ್ರತಿ ಜನಗಣತಿ ನಂತರ ನೇಮಿಸಲಾಗುತ್ತದೆ.  ಗಡಿನಿರ್ಧಾರ ಆಯೋಗದ ಶಿಫಾರಸಿನ ಪ್ರಕಾರ, ಇದು 9 ನವೆಂಬರ್ 2000 ರಂದು ರಾಜ್ಯ ಪುನಸ್ಸಂಘಟನೆ ನಂತರ 426.ಸದಸ್ಯರೆಂದು  ಪರಿಷ್ಕರಿಸಲಾಯಿತು, ವಿಧಾನಸಭೆಯ ಬಲ,  ಪ್ರತಿನಿಧಿಸಲು ಭಾರತೀಯ ಸಮುದಾಯ ಒಬ್ಬರು ನಾಮನಿರ್ದೇಶಿತ ಸದಸ್ಯರು  ಸೇರಿದಂತೆ 404 ಕ್ಕೆ ಮಾರ್ಪಟ್ಟಿದೆ. ವಿಧಾನಸಭೆ ಅವಧಿ  ಐದು ವರ್ಷಗಳು ರಾಜ್ಯ ಪಾಲರು ಮೊದಲೇ ವಜಾಗೋಲಿಸಬಹುದು.  ಇದರ  ಚುನಾವಣೆಯನ್ನು  "ಒಂದು ವಯಸ್ಕ ಮತದಾನ " ತತ್ವದಂತೆ ನಡೆಸಲಾಗುತ್ತದೆ.

## ಇತಿಹಾಸ
*ಉತ್ತರಪ್ರದೇಶ ಸರ್ಕಾರ
### ಸ್ವಾತಂತ್ರ್ಯಪೂರ್ವ
ಸಂಯುಕ್ತ ಪ್ರಾಂತಗಳ (ಉತ್ತರಪ್ರದೇಶ)  ವಿಧಾನ ಸಭಾ ಭಾರತ ಸರ್ಕಾರದ ಕಾಯಿದೆ  1935 ರ ಕಾಯಿದೆಯಡಿ ಅಸೆಂಬ್ಲಿಯ ಕಾಯಿದೆ ಅನುಗುಣವಾಗಿ ಏಪ್ರಿಲ್ 1 1937 ರಂದು ಮೊದಲ ಬಾರಿಗೆ ರಚನೆಯಾಯಿತು.  ಸದಸ್ಯರು   228 ಮತ್ತು ಅದರ ಅವಧಿಯ ಐದು ವರ್ಷ. ಪುರುಷೋತ್ತಮ್ ದಾಸ್ ಟಂಡನ್ ಮತ್ತು ಅಬ್ದುಲ್ ಹಕೀಮ್ 31 ಜುಲೈ 1937 ಕ್ರಮವಾಗಿ ಸ್ಪೀಕರ್ ಮತ್ತು ಉಪ ಸ್ಪೀಕರ್ ಆಯ್ಕೆಯಾಗಿದ್ದರು 
### ಸ್ವಾತಂತ್ರ್ಯಾನಂತರದ
ಸ್ವಾತಂತ್ರ್ಯ ನಂತರ ದಿ.3 ರ ನವೆಂಬರ್ 1947 ಮೇಲೆ  ಮೊದಲ ಬಾರಿಗೆ ಸೇರಿತು.  ವಿಧಾನಸಭೆಯ 4 ನವೆಂಬರ್ 1947 ರಂದು ತನ್ನ ಸಭೆಯಲ್ಲಿ  ವಿಧಾನಸಭೆಯ ಎಲ್ಲಾ ನಡೆವಳಿಕೆಗಳಿಗೆ  ಹಿಂದಿ ಬಳಕೆ ಮಾಡಲು ತೀರ್ಮಾನಿಸಿತು.  ಶಾಸನ ಸಭೆಯ ಎಲ್ಲಾ ನೆಡಾವಳಿ  ಮತ್ತು ವಾದವಿವಾದಗಳ ವ್ಯವಹಾರಕ್ಕೆ ಹಿಂದಿ ಬಳಕೆ ಮಾಡಲು ಒಂದು ನಿರ್ಣಯವನ್ನು ತೆಗೆದುಕೊಂಡಿತು ಮತ್ತು ಅದೇ ರೀತಿ  ನಂತರ ಶಾಸನ ಸಭೆಯ ಎಲ್ಲಾ ನೆಡಾವಳಿಗಳನ್ನು    ಹಿಂದಿಯಲ್ಲಿ  ನಿರ್ವಹಿಸಲಾಗುತ್ತದೆ 
ಫೆಬ್ರವರಿ 1948 25 ರಂದು ಅಸೆಂಬ್ಲಿ ಅಲಹಾಬಾದ್ ನಲ್ಲಿರವ  ನ್ಯಾಯ ನಿರ್ವಹಣೆ ಹೈಕೋರ್ಟ್ ಹಾಗೂ ಅಯೋಧ್ಯೆಯ ಮುಖ್ಯ ಕೋರ್ಟ್ ಗಳನ್ನು ಒಂದಾಗಿ  ಸಂಯೋಜಿಸಲ್ಪಟ್ಟಿತು ಅಸೆಂಬ್ಲಿ ಯಲ್ಲಿ ಗವರ್ನರ್ ಜನರಲ್ ಗೆ ಈ ಬಗ್ಗೆ  ಕೋರಿಕೆಯ ಸಲ್ಲಿಸಲು ನಿರ್ಧಾರ ಮಾಡಿತು.

## ಯು ಪಿ ರಾಜ್ಯದ ವಿಧಾನಸಭೆ :2007 ಮತ್ತು 2012
==
## ೨೦೧೭ ರ ವಿಧಾನಸಭೆ ಸದಸ್ಯರ ವಿವರ
### ವಿಧಾನಸಭಾ ಸ್ಪೀಕರ್ ಆಯ್ಕೆ
*Mar 30, 2017 
*ಹೃದಯ ನಾರಾಯಣ್ ದೀಕ್ಷಿತ್ ೧೭ನೇ ಉತ್ತರ ಪ್ರದೇಶ ವಿಧಾನಸಭೆಗೆ ಅವಿರೋಧವಾಗಿ ಸ್ಪೀಕರ್ ಆಗಿ ಆಯ್ಕೆಯಾಗಿದ್ದಾರೆ.
*ನೋಡಿ:ಉತ್ತರಪ್ರದೇಶ ವಿಧಾನಸಭೆ ಚುನಾವಣೆ ೨೦೧೭

## ನೋಡಿ
*ವಿಧಾನಸಭೆ ಚುನಾವಣೆಗಳು 2017
*ಉತ್ತರಪ್ರದೇಶ ವಿಧಾನಸಭೆ, ಪಂಜಾಬ್ ವಿಧಾನಸಭೆ, ಗೋವಾ ವಿಧಾನಸಭೆ, ಉತ್ತರಾಖಂಡ ವಿಧಾನಸಭೆ ಮತ್ತು ಮಣಿಪುರ ವಿಧಾನಸಭೆ
*ಉತ್ತರಪ್ರದೇಶ ಸರ್ಕಾರ-ಉತ್ತರಪ್ರದೇಶ ವಿಧಾನಸಭೆ ಚುನಾವಣೆ ೨೦೧೭

## ಉಲ್ಲೇಖಗಳು 
.
ವರ್ಗ:ಭಾರತ
ವರ್ಗ:ಚುನಾವಣೆ
.
ವರ್ಗ:ಉತ್ತರ ಪ್ರದೇಶ
ಸ್ಟೀವನ್ ಸೈಗಲ್

**ಸ್ಟೀವನ್ ಸೈಗಲ್**  (; ಜನನ:ಏಪ್ರಿಲ್ ೧೦, ೧೯೫೨ 10, 1952) ತಮ್ಮ **ಸ್ಟೀವನ್ ಸೈಗಲ್**  ಎಂಬ ಸಿನಿಮಾ ಕ್ಷೇತ್ರದ ಹೆಸರಿನಿಂದ ಜನಪ್ರಿಯರಾಗಿರುವ ಅವರೊಬ್ಬ  ಅಮೆರಿಕನ್‌ ನಟ ಮತ್ತು ಚಲನಚಿತ್ರ ನಿರ್ಮಾಪಕ.

## ಹೊರಗಿನ ಕೊಂಡಿಗಳು
* 
* 
* 
* ಮ್ಯಾಟ್‌ ಲೂಯರ್‌ ಸಂದರ್ಶನದ ಲಿಪ್ಯಂತರ
* *ರೋಲಿಂಗ್ ಸ್ಟೋನ್‌* ಸಂದರ್ಶನ: "ದಿ ಪ್ಯಾಷನ್ ಆಫ್ ದಿ ಕ್ರೂಸ್‌"; 08/11/04
* ರಾಟನ್ ಟ್ಯೊಮ್ಯಾಟೋಸ್‌ನಲ್ಲಿ ಟಾಮ್‌ ಕ್ರೂಸ್‌ 

ವರ್ಗ:ನ್ಯೂ ಜರ್ಸಿಯ ನಟರು
ವರ್ಗ:ನ್ಯೂ ಯಾರ್ಕ್‌‌ನ ನಟರು
ವರ್ಗ:ಕೆನಡಾದಲ್ಲಿ ನೆಲೆಸಿರುವ ಅಮೆರಿಕನ್ನರು